03/01/2016 - 04/01/2016 - Ας Μιλήσουμε Επιτέλους Ας Μιλήσουμε Επιτέλους\nΤο ISIS αναδιπλώνεται και επεκτείνεται στην Νοτιοανατολική Ασία\n9:30 μ.μ. - Ισλάμ, Κόσμος, Ξένη αρθρογραφία, τρομοκρατία, Feature - 1 σχόλια\nΤο τελευταίο διάστημα, το ISIS καταβάλλει εντατικές προσπάθειες να επεκτείνει την επιρροή του στη Νοτιοανατολική Ασία, μετά από τις δραματικές και διαδοχικές απώλειές του, αμέσως μετά την έναρξη των ρωσικών στρατιωτικών επιχειρήσεων στη Συρία. Σύμφωνα με τη λογική της ηγεσίας του ISIS, και αυτή η περιοχή, όπως και η Βόρεια Αφρική, θα μπορούσε κάλλιστα να μετατραπεί σε νέα βάση-ορμητήριο της τρομοκρατικής ομάδας, εάν χάσει ακόμη περισσότερο έδαφος στη Συρία και το Ιράκ.\nΦέρεται ότι, πριν από λίγα χόνια, 1.000 - 1.500 Μαλαισιανοί και Ίνδονήσιοι πολίτες προσχώρησαν στο ISIS και το μέτωπο Αλ-Νούσρα και αναχώρησαν για τη Συρία και το Ιράκ. Σήμερα έχει ξεκινήσει η αντίστροφη μετακίνηση. Κάποιοι εμπειρογνώμονες πιστεύουν ότι το ISIS έχει ήδη στείλει στην Ινδονησία περίπου 100 μισθοφόρους, με επικεφαλής της ομάδας τον Ινδονήσιο Μοχάμεντ Μπαχρούν Ναΐμ, με αποστολή να ενεργοποιήσει τον πυρήνα κρούσης του ISIS στη Νοτιοανατολική Ασία, “Κατίμπα Νουσαντάρα”. Ο Ναΐμ έχει πολεμήσει στη Συρία, έχει προχωρημένες γνώσεις υπολογιστών και έγινε γνωστός ως παραγωγός προπαγανδιστικών βίντεο του ISIS.\nΣύμφωνα με δημοσιεύματα, στόχος του Ναΐμ είναι να ενώσει τις προσπάθειες των διάσπαρτων ισλαμιστικών ομάδων στην Ινδονησία, την Μαλαισία, τις Φιλιππίνες και την Σιγκαπούρη σε έναν κοινό στόχο. Για τον σκοπό αυτό, η οργάνωση “Κατίμπα Νουσαντάρα” έχει δημιουργήσει μια σειρά από ιστοσελίδες που στρατολογούν νεοφώτιστους. Στις ιστοσελίδες αυτές υπάρχουν αναρτήσεις που καλούν γιατρούς, εκπαιδευτικούς, μηχανικούς, γυμναστές, δικηγόρους, θεολόγους, λογιστές και άλλους επαγγελματίες που χρειάζεται η τρομοκρατική ομάδα, προκειμένου να συμμετάσχουν στην κοινή αποστολή της.\nΤουλάχιστον 4 περιφερειακές ομάδες φέρεται ότι ήδη δήλωσαν υποταγή στην οργάνωση “Κατίμπα Νουσαντάρα”. Ωστόσο, ο Μοχάμεντ Μπαχρούν Ναΐμ θα χρειαστεί μια δική του ομάδα κρούσης, προκειμένου να σχεδιάζει και να εκτελεί τρομοκρατικές επιθέσεις, ενώ συγχρόνως θα επιβλέπει τους νέους οπαδούς του.\nΣτις 14 Ιανουαρίου, η τρομοκρατική επίθεση στην πρωτεύουσα της Ινδονησίας έγινε αιτία να σκοτωθούν 2 άτομα και να τραυματιστούν άλλα 24. Οι ινδονησιακές Ειδικές Υπηρεσίες Ασφαλείας θεωρούν ότι ο Μοχάμεντ Μπαχρούν Ναΐμ ήταν ο εγκέφαλος της επίθεσης. Η “Κατίμπα Νουσαντάρα” φέρεται να προετοιμάζει μια σειρά από τρομοκρατικές επιθέσεις, οι οποίες θα έχουν ως στόχους τοπικές τουριστικές υποδομές και ξένους υπηκόους, γεγονός που αναμφισβήτητα θα επηρεάσει την οικονομία της Ινδονησίας.\nΠρος το παρόν, ο τοπικός αυτός πυρήνας του ISIS δεν αποτελεί ακόμη σοβαρή απειλή για την περιφερειακή ασφάλεια. Ωστόσο, εάν οι τοπικές υπηρεσίες ασφαλείας δεν επαγρυπνήσουν, η “Κατίμπα Νουσαντάρα” κατά πάσα πιθανότητα θα είναι σε θέση να εδραιωθεί στην περιοχή και να ξεκινήσει έναν κανονικό τρομοκρατικό πόλεμο, όπως έγινε ήδη στο Ιράκ, τη Συρία και αλλού.\nΤο παρακάτω γράφημα της βρετανικής εφημερίδας Daily Mail δείχνει την τρομακτική εξάπλωση του ISIS σε όλο τον κόσμο μέσα σε μόλις δύο χρόνια, καθώς δημιουργούνται περισσότερες τρομοκρατικές ομάδες σε ολόκληρη τη Νοτιοανατολική Ασία και την Αφρική, που δηλώνουν πρόθυμες να ορκιστούν πίστη στα «ιδανικά» του.\nΠιστεύεται ότι περισσότερες από 40 διεθνείς ομάδες έχουν δεσμευθεί να υποστηρίξουν το ISIS όποια στιγμή χρειαστεί. Πολλές από αυτές τις ομάδες λειτουργούν εδώ και δεκαετίες και είναι υπεύθυνες για απαγωγές, βομβιστικές επιθέσεις και εκβιασμούς. Εκτός από την κτηνωδία που χαρακτηρίζει τις ενέργειές τους, έχουν έναν κοινό στόχο: την δημιουργία ενός παγκόσμιου ισλαμικού κράτους που θα διέπεται από το νόμο της Σαρία.\nΤα τελευταία δύο χρόνια, ο ανοδικός δείκτης ανεργίας σε πολλές χώρες και οι ελκυστικές αμοιβές των μισθοφόρων (150 δολάρια την ημέρα για κάθε μέλος του ISIS στη Συρία και το Ιράκ) συνέβαλαν στην δημιουργία δεκάδων ομάδων του σε διάφορες περιοχές του κόσμου, όπως το Ουζμπεκιστάν, οι Φιλιππίνες και τα χαμηλά υψίπεδα της Ρωσίας, ενώ νέοι κρυφοί θύλακες έχουν σχηματιστεί και στην Αφρική.\nΔείτε περισσότερο φωτογραφικό υλικό και χάρτες εδώ.\n7:28 μ.μ. - Απόψεις, Ελλάδα, Κοινωνία, πολιτική - 0 σχόλια\nΟι Έλληνες έχουν χάσει τον πατριωτισμό τους. Η Ελλάδα έχει χάσει την ψυχή της. Θες ο ωχαδερφισμός και ταυτόχρονα ο φιλοτομαρισμός εδώ και δεκαετίες;\nΘες το γεγονός ότι ο κόσμος είχε μπουκώσει στο χρήμα, τη μίζα, τη ρεμούλα, τους διορισμούς και τα ρουσφέτια; Θες η ιδεολογική κυριαρχία της Αριστεράς έχει κάνει καλά τη δουλειά της και έχει αποπολιτικοποιήσει και... απελληνικοποιήσει τον ελληνικό λαό;\nΌ,τι κι αν συμβαίνει η πανελλήνια «αποχαύνωση» έχει δημιουργήσει αμφιβολίες σχετικά με το αν ισχύουν τα σενάρια περί... ψεκασμένου λαού που δεν αντιδρά σε τίποτε.\nΠώς αλλιώς να εξηγηθεί αυτή η χαλαρότητα με την οποία αντιμετωπίζονται μείζονα εθνικά θέματα; Δεν είναι ο Βαρουφάκης να μετράει αριθμούς, ούτε ο Τσακαλώτος να μας εξηγεί σε... άπταιστα αγγλικά πώς θα έρθει η ανάπτυξη.\nΕίναι το προσφυγικό και η «μουσουλμανοποίηση» της χώρας. Είναι ότι στο Αιγαίο γίνεται τουρκικό πάρτι. Είναι ότι το ένα μετά το άλλο τα στελέχη του κυβερνώντος κόμματος μιλάνε για Μακεδονία και ξεφεύγουν πλήρως από την εθνική γραμμή. Δε μιλάμε για τον ΣΥΡΙΖΑ του 3% που δεν του έδινε κανείς σημασία. Μιλάμε για την κυβέρνηση που ετοιμάζεται να ξεπουλήσει και τη μάνα της προκειμένου να περάσει το ιδεολογικό αφήγημα της Αριστεράς που γράφει χρόνια τώρα και τώρα βρήκε την ευκαιρία να εφαρμόσει.\nΌμως, το πρόβλημα δεν είναι τι κάνει ο ΣΥΡΙΖΑ. Δεν είναι ο Μπαλτάς, ο Φίλης, ο Μπαλαούρας και τα λοιπά άξια τέκνα της Αριστεράς που εζήλωσαν τη δόξα της Ρεπούση και των εθνομηδενιστών. Δεν είναι καν ο Πάνος Καμμένος που έκανε καριέρα πολιτικού χάρη στα ψευτοπατριωτικά του συναισθήματα. Ούτε ο Τσίπρας και η παρέα του με την ωμή στρατηγική της αποϊδεολογικοποίησης της χώρας. Είναι ο ίδιος ο ελληνικός λαός και η στάση του.\nΌταν τολμά κανείς να μιλήσει για πατρίδα, για κυριαρχικά δικαιώματα, για προστασία των ελληνικών συνόρων, για τους φόβους από το προσφυγικό κύμα, είναι ταυτόχρονα ακροδεξιός, φασίστας, υπερπατριώτης, πατριδοκάπηλος και άλλα ωραία κοσμητικά επίθετα που ακούγονταν μόνο στην περιοχή των Εξαρχείων.\nΌποιος τολμά να κάνει κριτική στην εθνομηδενιστική πολιτική της κυβέρνησης ταυτόχρονα μπαίνει στο στόχαστρο και χλευάζεται από τα γνωστά παπαγαλάκια της Αριστεράς. Δημοσιογραφίσκους της συμφοράς που παίρνουν 3 κι 60 για να λαδώσουν το αντεράκι τους αλλά έχουν πάθει οσφυοκαμψία από το προσκύνημα. Αλλά και άνθρωποι... του πνευματικού κόσμου που έβγαλαν εκατομμύρια σε συναυλίες διαμαρτυρίας και εκδηλώσεις της.... φούντας, οργανωμένες από την Αριστερά. Και τώρα όλοι τους έχουν μετατραπεί σε «Λαζοπουλάκια» που κατακεραυνώνουν όσους τολμούν να μιλήσουν για Ελλάδα.\nΑλλά ο ελληνικός λαός τι κάνει; Κοιμάται και περιμένει την εθνική τραγωδία; Έχει προβλήματα οικονομικά και δε βλέπει ότι κινδυνεύει η χώρα του; Είναι ακόμη «μπουκωμένος» και δεν μπορεί να καταπιεί για να βγάλει κραυγή απόγνωσης; Περιμένει κάποιον ηγέτη που θα μπει μπροστά και θα μιλήσει για όσα πληγώνουν την Ελλάδα;\nΌ,τι κι αν συμβαίνει η πατρίδα δεν πάει καλά. Η αποϊδεολογικοποίηση, η εμμονή σε πολυπολιτισμικούς αχταρμάδες και παρλαπίπες ψευτο-αλληλεγγύης, η παραχάραξη της ιστορίας και κυρίως αυτή η δήθεν κουλτούρα που όλα τα σφάζει και όλα τα μαχαιρώνει χωρίς να υπολογίζει το μέλλον της χώρας και των παιδιών μας, είναι σημάδια παρακμής.\nΚαι της παρακμής ακολουθεί η καταστροφή. Ελπίζουμε να κάνουμε λάθος, όμως, το μέλλον είναι άδηλο όσο αφήνουμε τους απάτριδες να κάνουν κουμάντο.\nΓιατί οι ΗΠΑ διάβασαν τόσο λάθος τον Erdogan;\n7:15 μ.μ. - ΗΠΑ, πολιτική, Τουρκία - 0 σχόλια\nΤων Eli Lake και Josh Rogin\nΗ επίσκεψη του προέδρου της Τουρκίας στην Ουάσιγκτον αυτή την εβδομάδα, θα είναι μία ευκαιρία για τον πρόεδρο Barack Obama, όπως και για το καθεστώς της εξωτερικής πολιτικής της Ουάσιγκτον, να αναλογιστούν πόσο λάθος "διάβασαν" έναν άνθρωπο τον οποίο μόλις λίγα χρόνια πριν εξήραν ως μεγάλο μεταρρυθμιστή.\nΜέχρι και το 2013, ο ίδιος ο Obama υπερηφανευόταν για τη στενή προσωπική φιλία του με τον Τούρκο ηγέτη. Το 2013, την τελευταία φορά που ο Erdogan επισκέφθηκε την Ουάσιγκτον, ο Obama συνεχάρη τον Τούρκο ομόλογό του για τις προσπάθειές του να εξομαλύνει τις σχέσεις με το Ισραήλ και για την κατάπαυση πυρός με τους Κούρδους αυτονομιστές. Ο Obama ευχαρίστησε ακόμη τον Erdogan για τις συμβουλές που του έδωσε σχετικά με την ανατροφή των παιδιών του.\nΑυτή τη φορά θα είναι πολύ διαφορετικά. Ο Erdogan δεν θα έχει επίσημη συνάντηση με τον Obama στο πλαίσιο της επίσκεψής του για τη Σύνοδο Κορυφής για την Πυρηνική Ασφάλεια, αν και θα έχει επίσημη συνάντηση με τον Αντιπρόεδρο Joe Biden. Ο εκπρόσωπος Τύπου του Λευκού Οίκου Josh Earnest δήλωσε την Τρίτη πως αναμένει ότι Obama και Erdogan θα έχουν μία "ανεπίσημη συνομιλία" αντ' αυτού.\nΗ Wall Street Journal ανέφερε σε δημοσίευμα πως ο Obama απέρριψε πρόσκληση από τον Τούρκο πρόεδρο να παρευρεθεί στα εγκαίνια ενός τζαμιού στην Ουάσινγκτον. Ο Obama είχε δηλώσει πρόσφατα στον Jeffrey Goldberg του Atlantic πως πλέον θεωρεί τον παλιό του φίλο "αποτυχημένο και αυταρχικό".\nΑκόμα και κάποιοι από τους πιο στενούς φίλους της Τουρκίας στην Ουάσινγκτον προειδοποιούν τώρα πως ο Erdogan μετατρέπεται σε έναν τύραννο. "Την τελευταία δεκαετία, πολλοί από τους φίλους της Τουρκίας στις ΗΠΑ ήταν αισιόδοξοι για τη δυναμική που έχει η χώρα σας να γίνει μια ζωηρή και σταθερή δημοκρατία, καθώς και ένα ισχυρός και ικανός σύμμαχος των ΗΠΑ. Οι πρόσφατες εξελίξεις στην Τουρκία, ωστόσο, είναι πολύ ανησυχητικές", δηλώνουν σε μια ανοικτή επιστολή προς τον Τούρκο πρόεδρο δύο πρώην πρέσβεις των ΗΠΑ στην Τουρκία, οι Mort Abramowitz και Eric Edelman. Η επιστολή αυτή αναμένεται να δημοσιευτεί την Τετάρτη από το δικομματικό Κέντρο Πολιτικής και έχει 45 υπογράφοντες, συμπεριλαμβανομένων των πρώην γερουσιαστών Chuck Robb και Joe Lieberman.\nΟ βουλευτής Steve Cohen, ένας Δημοκρατικός και πρόεδρος της επιτροπής του Κογκρέσου για τις διμερείς σχέσεις ΗΠΑ-Τουρκίας, η οποία υποστήριξε την ενίσχυση των δεσμών των ΗΠΑ με την κυβέρνηση Erdogan, δήλωσε πως η προσπάθεια του Τούρκου ηγέτη "να εδραιώσει την εξουσία του και να καταστείλει την ελευθερία του Τύπου είναι ανησυχητική".\nΟ Erdogan έχει εντείνει την εκστρατεία του κατά των πολιτικών της αντιπολίτευσης από τότε που το κόμμα του έχασε στις εκλογές του περασμένου Ιουνίου. Ο συνασπισμός του ανέκτησε την κοινοβουλευτική πλειοψηφία το Νοέμβριο, έπειτα από την εκ νέου προσφυγή του Erdogan στις κάλπες τον Αύγουστο, στον απόηχο της νέας στρατιωτικής του επέμβασης εναντίον της κουρδικής μειονότητας της Τουρκίας.\nΤην περασμένη χρονιά, περισσότεροι από χίλιοι άνθρωποι κατηγορήθηκαν για συκοφάντηση του Erdogan, και εκατοντάδες ακαδημαϊκοί έχουν ερευνηθεί ή τιμωρηθεί επειδή αμφισβήτησαν τις πολιτικές της κυβέρνησης ενάντια στην τρομοκρατία. Η επιστολή του δικομματικού Κέντρου Πολιτικής σημειώνει επίσης πως η κυβέρνηση του Erdogan έχει φιμώσει και τη μεγαλύτερη τουρκική εφημερίδα της αντιπολίτευσης, τη Zaman. "Γιατί να μην αφορά την Ευρωπαϊκή Ένωση και τις Ηνωμένες Πολιτείες η ελευθερία των Μέσων Ενημέρωσης στην Τουρκία;", διερωτώνται οι συντάκτες της επιστολής.\nΟι τελευταίες εξελίξεις είναι σίγουρα σημαντικές, ωστόσο οι ενδείξεις ότι ο Erdogan ήταν ένας μελλοντικός δικτάτορας βρίσκονταν από παλιά σε κοινή θέα. Το 2010, ο Erdogan και οι βουλευτές του "πάγωσαν" τις σχέσεις της Τουρκίας με το Ισραήλ, κατηγορώντας το εβραϊκό κράτος ότι χειρίζεται τους Παλαιστίνιους όπως οι Ναζί χειρίζονταν τους Εβραίους. Το 2013, ο Erdogan διέταξε την αστυνομία να διαλύσει τις ειρηνικές συγκεντρώσεις στο πάρκο Γκεζί, μια σύγκρουση που είχε ως αποτέλεσμα να χάσουν τη ζωή τους 11 άνθρωποι, να τραυματιστούν περισσότεροι από 8.000 και να συλληφθούν περισσότεροι από 3.000.\nΟ Edelman, που υπηρέτησε ως πρέσβης στην Τουρκία από το 2003 έως το 2005, στα τέλη Δεκεμβρίου του 2004, έχει γράψει ένα τηλεγράφημα-καταπέλτη προς την Ουάσινγκτον, προειδοποιώντας πως "μέσα στο κόμμα η δίψα του Erdogan για εξουσία αποκαλύπτει το βίαιο και αυταρχικό του τρόπο και τη βαθιά αδυναμία του να εμπιστευτεί τους άλλους". Στο ίδιο τηλεγράφημα, ο Edelman έγραφε πως ο Erdogan επεδίωκε να έχει την "απόλυτη εξουσία" και πως φήμες έλεγαν πως διέθετε τεράστια ποσά σε ελβετικούς τραπεζικούς λογαριασμούς.\nΟ Edelman μάς είπε πως παρά τις προειδοποιήσεις αυτές, οι ΗΠΑ δεν επέβαλαν καμία κύρωση στον Erdogan.\n"Τόσο επί προεδρίας Bush όσο και επί Obama προσπαθήσαμε να παραβλέψουμε την εγχώρια κατάσταση της Τουρκίας", σημείωσε ο Edelman. "Πάντα υπήρχε κάποιος λόγος για τον οποίο αγνοούσαμε το τι γινόταν στη χώρα".\nΟ Abramowitz που υπηρέτησε ως πρέσβης των ΗΠΑ στην Τουρκία από το 1989 έως το 1991, δήλωσε πως ήταν εύκολο να παραβλέψει κανείς τις αυταρχικές τάσεις του Erdogan στα πρώτα βήματα της πολιτικής του καριέρας, καθώς πράγματι προχώρησε σε σημαντικές μεταρρυθμίσεις για τη χώρα. Για παράδειγμα, ο Erdogan μέχρι το προηγούμενο καλοκαίρι στήριζε πολλές μεταρρυθμίσεις προάσπισης των πολιτικών δικαιωμάτων των Κούρδων, όπως το δικαίωμα των κουρδικών σχολείων να διδάσκουν τους μαθητές στην κουρδική γλώσσα και όχι την τούρκικη.\n"Οι ΗΠΑ προσπαθούν να δώσουν λευκή επιταγή στην Τουρκία, όταν υπάρχει κάτι που θέλουν απ’ αυτήν", είπε ο Abramowitz. "Το πρόβλημα ήταν πως οι μεταρρυθμίσεις που έκανε τα πρώτα χρόνια ξεπεράστηκαν λόγω της δίψας του για εξουσία, λόγω της επιτυχίας του να κατακτήσει αυτή την εξουσία και εν τέλει λόγω πολλών αντιδημοκρατικών πράξεων στις οποίες έχει προβεί".\nΟ James Jeffrey, που υπηρέτησε ως πρέσβης από το 2008 έως το 2010, μάς είπε πως οι ΗΠΑ πάντα είχαν γνώση των κινήσεων που καταπατούσαν τα ανθρώπινα δικαιώματα. "Αναδείξαμε το ζήτημα των παρεμβάσεων του στον Τύπο και στο στρατό, στις συναντήσεις μας και στις ανακοινώσεις μας; Ναι", εξήγησε ο Jeffrey. "Απειλήσαμε ποτέ με σημαντικές συνέπειες στις διμερείς μας σχέσεις; Όχι".\nΟ Jeffrey συμφώνησε με την εκτίμηση ότι ο Erdogan σήμερα είναι απολυταρχικός. Ωστόσο, πρόσθεσε πως "κανείς δεν προέβλεψε την απερισκεψία με την οποία θα "ξήλωνε" ολόκληρο το δημοκρατικό σύστημα στην Τουρκία. Προφανώς και ήταν ολοκληρωτικός ο τρόπος του, αλλά σε ένα φυσιολογικό πολιτικό σύστημα, η ήττα που υπέστη τον Ιούνιο θα τον είχε σταματήσει". Ο Jeffrey σημείωσε πως η απόφαση του Erdogan να διεξάγει νέες εκλογές τον Νοέμβριο, ενώ η χώρα μαστιζόταν από ένα κύμα τρομοκρατικών επιθέσεων, οδήγησε τους Τούρκους ψηφοφόρους να κάνουν "τη σίγουρη επιλογή" επαναφέροντας το συνασπισμό του στην εξουσία.\nΚαθώς ο Obama ολοκληρώνει τη θητεία του στο Λευκό Οίκο, καλείται να αντιμετωπίσει τη γνωστή, πλέον, περίπτωση της Τουρκίας -έναν πρώην φίλο που νόμιζε ότι ήξερε και ο οποίος αποδείχθηκε ότι είναι ένας απολυταρχικός άνθρωπος τον οποίο δεν μπορεί πλέον να εμπιστευθεί.\nΝέα ισχυρή έκρηξη στην Τουρκία\n6:59 μ.μ. - διάφορα, Κόσμος, Τουρκία, τρομοκρατία - 0 σχόλια\nΚοντά σε σταθμό λεωφορείων του Ντιγιαρμπακίρ\nΜια ισχυρή έκρηξη ακούστηκε πριν από λίγο στην πόλη Ντιγιάρμπακιρ, τη μεγαλύτερη της νοτιοανατολικής Τουρκίας, μεταδίδουν το τηλεοπτικό δίκτυο Habertürk και το Γαλλικό Πρακτορείο.\nΗ έκρηξη, σύμφωνα με το τηλεοπτικό δίκτυο, σημειώθηκε κοντά σε έναν σταθμό λεωφορείων, κατά τη διέλευση μικρού λεωφορείου που μετέφερε άνδρες των ειδικών δυνάμεων της αστυνομίας. Πολλά ασθενοφόρα έσπευσαν στην περιοχή, κατά την ίδια πηγή.\nΤα περισσότερα θύματα είναι μέλη των ειδικών δυνάμεων της αστυνομίας που διεξάγουν εδώ και μήνες εκκαθαριστικές επιχειρήσεις εναντίον των Κούρδων αυτονομιστών ανταρτών στο Ντιγιάρμπακιρ και άλλες πόλεις της νοτιοανατολικής Τουρκίας.\nΣύμφωνα με το Reuters που επικαλείται πηγές των υπηρεσιών ασφαλείας, 14 τραυματίες και 4 νεκροί αναφέρονται ως τώρα.\nΤα μάθατε τα νέα; Αθώος και ο… Σταθάκης!\n6:44 μ.μ. - Απόψεις, Ελλάδα, πολιτική - 1 σχόλια\nΜία μόλις ημέρα μετά την συζήτηση στην Ολομέλεια για υποθέσεις διαφθοράς και διαπλοκής, η Επιτροπή «πόθεν έσχες» της Βουλής αποφάσισε να θέσει στο αρχείο την υπόθεση του κ. Γιώργου Σταθάκη με τα ξεχασμένα 1.800.000 ευρώ και τα αδήλωτα 36 ακίνητα!!!\nΛεπτομέρεια μικρή, αλλά διόλου ασήμαντη, είναι πως οι έρευνες της επιτροπής περιορίστηκαν μόνο στα στοιχεία που προσκόμισε ο υπουργός και δεν επεκτάθηκαν σε άνοιγμα τραπεζικών λογαριασμών, όπως ακριβώς δεν θα συνέβαινε για τον οποιονδήποτε απλό πολίτη που δεν είναι πολιτικός (βουλευτής ή εξωκοινοβουλευτικό κυβερνητικό στέλεχος) ή κομματικό στέλεχος της κυβέρνησης.\nΓια την ιστορία, η απόφαση ελήφθη με έξι θετικές ψήφους έναντι μίας. Υπενθυμίζεται ότι στην Επιτροπή συμμετέχουν ο κ. Γιώργος Βαρεμένος (πρόεδρος) και η κυρία Τασία Χριστοδουλοπούλου από τον ΣΥΡΙΖΑ, ο κ. Νικήτας Κακλαμάνης από την ΝΔ και τέσσερις ακόμα εκπρόσωποι από την Δικαιοσύνη και την Τράπεζα της Ελλάδος.\nΕυτυχώς που έχουμε πρωτοδεύτερη φορά αριστερή κυβέρνηση και έχουμε τη δυνατότητα να διαπιστώσουμε την ποσότητα και την ποιότητα της διαφάνειας, της δικαιοσύνης και της... ισονομίας που εφαρμόζεται απέναντι στους πολίτες.\nΔυστυχώς, αυτή η είδηση δεν θα μεταδοθεί στο σύνολό της από τα ΜΜΕ που αγωνίζονται να εξασφαλίσουν τις άδειες λειτουργίας τους ή τις διαφημίσεις (κρατικές και τραπεζικές) της αρεσκείας τους.\nΔυστυχέστατα, για όλους εμάς, αυτή η κυβέρνηση των αθλίων και τιποτένιων πολιτικών ανδρείκελων, στηριζόμενη από ψήφους βουλευτών που εκλέγονται με την απόλυτη στήριξη της Άγκυρας, τα «έργα και τις ημέρες» της οποίας θα συναντήσουμε στην πορεία, θα συνεχίσει να κυβερνά με κάθε τρόπο και με κάθε μέσο έως ότου αυτός ο λαός αποφασίσει να την στείλει από εκεί που ήρθε, από τα βαθιά σκοτάδια και τον βόθρο της πολιτικής ζωής όπου και γεννήθηκε για να ανδρωθεί (πουλώντας ελπίδα) και να ισοπεδώσει την χώρα.\nΑυτή την κυβέρνηση των πολιτικών απατεώνων, των εθνομηδενιστών ολετήρων και των αριστερών με τις καταθέσεις των εκατομμυρίων ευρώ, πρέπει να την απομακρύνουμε πριν κατορθώσει να τοποθετήσει την χώρα σε σημείο χωρίς επιστροφή και, κυρίως, πριν περάσει στο τελευταίο στάδιο της λειτουργίας της που θα είναι η δημιουργία εμφυλιοπολεμικού κλίματος στη χώρα…\nΔιαβάστε επίσης: Το "προσφυγικό" δίνει ευκαιρίες για μεγάλες αρπαχτές στους φίλους της κυβέρνησης\nΤο "προσφυγικό" δίνει ευκαιρίες για μεγάλες αρπαχτές στους φίλους της κυβέρνησης\n5:56 μ.μ. - Ελλάδα, λαθρομετανάστες, πολιτική - 0 σχόλια\nΑπ’ ευθείας αναθέσεις για το προσφυγικό\nδίχως κανένα έλεγχο νομοθετεί η κυβέρνηση\nΟι «σκοτεινές» διατάξεις της κυβέρνησης ΣΥΡΙΖΑ-ΑΝΕΛ συνεχίζονται με αμείωτο ρυθμό, την ώρα που μάλιστα η συζήτηση για την Διαφάνεια βρίσκεται στο απόγειό της.\nΕιδικότερα, στο νομοσχέδιο που κατατέθηκε χθες στη Βουλή (και πρόκειται να συζητηθεί σήμερα και να ψηφιστεί αύριο) για το προσφυγικό η κυβέρνηση φέρνει διάταξη, σύμφωνα με την οποία μπορεί να προβεί σε απ’ ευθείας αναθέσεις δίχως τη διενέργεια ελέγχου της νομιμότητας από το Ελεγκτικό Συνέδριο και χωρίς προηγούμενη δημοσίευση!\nΓια του λόγου του αληθές σύμφωνα με την σχετική έκθεση του Γενικού Λογιστηρίου του Κράτους: «Για τη διαχείριση των μικτών μεταναστευτικών ροών οι Αναθέτουσες αρχές που υπάγονται στην αρμοδιότητα του Υπουργού Εσωτερικών και Διοικητικής Ανασυγκρότησης επιτρέπεται κατά παρέκκλιση των κείμενων διατάξεων, να συνάπτουν δημόσιες συμβάσεις έργων, προμηθειών, και υπηρεσιών με ανοικτές διαδικασίες ή με διαπραγμάτευση χωρίς προηγούμενη δημοσίευση κατά τα ειδικότερα οριζόμενα, και χωρίς τη διενέργεια ελέγχου νομιμότητας των συμβάσεων από το Ελεγκτικό Συνέδριο»!\nΜε άλλα λόγια το αρμόδιο Υπουργείο θα μπορεί πλέον να δίδει χρήματα σε εταιρείες ή Μη Κυβερνητικές Οργανώσεις, δίχως κανείς να ελέγχει τίποτα και φυσικά χωρίς αργότερα να υπάρξουν συνέπειες για όσους έχουν βάλει την υπογραφή τους.\nΤο άσυλο, οι μετανάστες και οι πρόσφυγες\n5:28 μ.μ. - Ελλάδα, Επώνυμα, λαθρομετανάστες, πολιτική - 0 σχόλια\nΟι τρομοκρατικές ενέργειες στις Βρυξέλλες έχουν προκαλέσει στην Ελλάδα την ανησυχία ότι μία από τις παράπλευρες απώλειες θα είναι η άρνηση μετεγκαταστάσεως προσφύγων προς τις άλλες χώρες της Ε.Ε. Για να φθάσουμε στην μετεγκατάσταση, πρέπει πρώτα η συμφωνία της 18ης Μαρτίου μεταξύ Ε.Ε. και Τουρκίας να λειτουργήσει σε πολλά άλλα επίπεδα, πράγμα αδύνατον για ένα απροσδιόριστο αλλά οπωσδήποτε σημαντικό χρονικό διάστημα.\nΗ συμφωνία είχε μόνον μία πιθανότητα επιτυχίας: να χαρακτηρισθεί η Τουρκία «ασφαλής τρίτη χώρα». Τότε η Ελλάδα θα είχε το δικαίωμα να στείλει στην Τουρκία τους αιτούντες άσυλο, για να εξετασθούν εκεί επί της ουσίας. Ενώ μέχρι σήμερα καμία ευρωπαϊκή χώρα δεν έχει αποδώσει αυτόν τον χαρακτηρισμό στην Τουρκία, οι Ευρωπαίοι ζητούν εμμέσως από την Ελλάδα να προχωρήσει σε αυτή τη διαπίστωση. Η Τουρκία, όμως, δεν εφαρμόζει τη σύμβαση του ΟΗΕ για τους πρόσφυγες του 1951 στους προερχόμενους από τη Μέση Ανατολή. Αυτό καθιστά εξαιρετικά επιπόλαιο τον χαρακτηρισμό της ως «ασφαλούς τρίτης χώρας».\nΜέχρι τότε, 2.500 αξιωματούχοι της Ε.Ε., μαζί με τους Ελληνες συναδέλφους τους, θα προσπαθούν να διεκπεραιώνουν σε σύντομο χρονικό διάστημα τον αναμενόμενο τεράστιο όγκο αιτήσεων ασύλου. Η διαδικασία θα γίνεται στα νησιά, για να μπορούν να επιστρέφουν αμέσως στην Τουρκία οι οικονομικοί μετανάστες που δεν παίρνουν άσυλο. Οι υπόλοιποι, που θα θεωρούνται πρόσφυγες (διότι κινδυνεύει η ζωή τους εάν επιστρέψουν στην πατρίδα τους), θα μπουν στη διαδικασία μετεγκαταστάσεως σε άλλες χώρες της Ε.Ε. Σημειώνεται απλώς ότι μέχρι σήμερα η συγκεκριμένη διαδικασία έχει αποτύχει.\nΕπιπλέον, ο σχεδιασμός της συμφωνίας δημιουργεί πολλά πρακτικά προβλήματα. Οι αξιωματούχοι που θα έλθουν θα χρειασθούν χιλιάδες γραφεία, χώρους, υπολογιστές, συνδέσεις με το Διαδίκτυο, που σήμερα δεν υπάρχουν. Απαιτείται αλλαγή του υπάρχοντος νομικού πλαισίου ιδίως ως προς τη διαδικασία συνεντεύξεων των αιτούντων άσυλο. Επίσης, πρέπει να επαναλειτουργήσει η επιτροπή που εξετάζει σε δεύτερο βαθμό τις προσφυγές κατά των αποφάσεων ασύλου. Χωρίς αυτήν δεν μπορεί να θεωρηθεί περαιωθείσα η αίτηση για το άσυλο. Είναι άγνωστο πόσες εβδομάδες ή μήνες θα χρειασθούν για να γίνουν όλα αυτά.\nΤέλος, η συμφωνία απαιτεί ένα επίπεδο συνεργασίας Ελλάδας - Τουρκίας που οι δύο χώρες δεν έχουν επιτύχει ουδέποτε κατά τα τελευταία 60 χρόνια.\nΤην ίδια περίοδο, θα συνεχίζεται η ροή προσφύγων και μεταναστών, που απλώς θα σωρεύονται στα νησιά περιμένοντας πότε θα εξετασθεί η αίτηση ασύλου τους. Ενώ η Ελλάδα έχει πάψει να είναι χώρα διελεύσεως, κανείς δεν ασχολείται με απλά ερωτήματα: Τι θα γίνει τον Σεπτέμβριο, οπότε ανοίγουν τα σχολεία; Χιλιάδες αλλόγλωσσα παιδιά απλώς θα εγγραφούν χωρίς τμήματα εντάξεως (με αποτέλεσμα την καταβαράθρωση του ήδη προβληματικού επιπέδου δημοσίας εκπαιδεύσεως); Δεν πρέπει από τώρα να αναζητηθούν χρήματα από την Ε.Ε., καθώς δεν υπάρχει περίπτωση να λειτουργήσουν με άλλον τρόπο τα τμήματα εντάξεως;\nΗ συμφωνία Ε.Ε. - Τουρκίας θα οδηγήσει και σε υποχρεωτική αλλαγή λειτουργίας των πολυδιαφημισμένων hotspots. Ξεκίνησαν ως κέντρα καταγραφής όπου οι παρανόμως εισελθόντες θα παρέμεναν για 2-3 ημέρες μέχρι να ταυτοποιηθούν και δακτυλοσκοπηθούν. Εξελίσσονται σε χώρους μακροχρόνιας διαμονής των αιτούντων άσυλο.\nΤο παράλογο της συμφωνίας είναι ότι θα δημιουργηθούν τεράστιες υποδομές στα νησιά, ενώ είναι άγνωστο εάν το ρεύμα ροών προς Ελλάδα θα συνεχισθεί. Ο χαρακτηρισμός της Τουρκίας ως «ασφαλούς τρίτης χώρας» και η επαναπροώθηση όλων των εισερχομένων θα αποτελούσαν σοβαρούς αποτρεπτικούς παράγοντες για όσους θέλουν να έλθουν σε Ελλάδα/Ε.Ε. Αντιθέτως, η απόδοση ασύλου σε κάποιο σημαντικό αριθμό και η μετεγκατάσταση εξακολουθούν να αποτελούν κίνητρα για να συνεχισθούν οι είσοδοι. Η δημιουργία αυτών των δομών από την Ε.Ε. θα είχε πολύ περισσότερο νόημα στις μικρασιατικές ακτές, αφού αυτή τη στιγμή στη γείτονα χώρα βρίσκονται 2.700.000 πρόσφυγες από τη Συρία.\nΤέλος, επιβεβαιώνεται ο προβληματισμός για την αποτελεσματικότητα των επιχειρήσεων του Frontex και του ΝΑΤΟ στο Αιγαίο. Υποτίθεται ότι στόχος είναι να χτυπηθούν τα δίκτυα των λαθροδιακινητών. Οι επιχειρήσεις, όμως, γίνονται στη θάλασσα και δεν αγγίζουν τους λαθροδιακινητές, οι οποίοι απλώς δεν επιβιβάζονται στα σκάφη που γίνεται η λαθροδιακίνηση. Η Τουρκία έχει αποδείξει ότι ξέρει να τους σταματάει.\nΤο είδαμε κατά τη διάρκεια των συμβουλίων Ε.Ε. - Τουρκίας τον Νοέμβριο του 2015 και στις 17-18 Μαρτίου 2016. Το διαπιστώνουμε μετά τις 8 Μαρτίου, οπότε ξεκίνησε η νατοϊκή επιχείρηση στο Αιγαίο. Εκτοτε είναι σχεδόν μηδενικές οι ροές σε Κω και Λέρο. Η Τουρκία θεωρεί ότι τα δύο αυτά νησιά (όπως και όλα τα Δωδεκάνησα) είναι αποστρατιωτικοποιημένα. Σε περίπτωση που συμπεριληφθούν στον νατοϊκό σχεδιασμό, ανατρέπεται η τουρκική θεωρία. Για να αποφύγει ένα τέτοιο ενδεχόμενο, πολύ απλά διέκοψε εντελώς τις ροές προς αυτά τα νησιά, και έτσι δεν χρειάζεται να είναι το ΝΑΤΟ στην περιοχή...\nΑπό τα πρόσφατα καραγκιοζιλίκια στην βουλή!!!\n5:11 μ.μ. - Απόψεις, Ελλάδα, πολιτική - 0 σχόλια\n«Στην πολιτική, διαδέχεται κανείς ηλίθιους και αντικαθίσταται από ανίκανους»\nΚαληνύχτα Αλέξη… Καληνύχτα Κυριάκο… Καληνύχτα Ελλάδα!!!\nΕδώ η χώρα διαλύεται με πάταγο, η πολιτική έχει χάσει πια την αξία της και οι πολιτικοί βουλιάζουν στην σήψη και την παρακμή, βγάζοντας τα εσώψυχα τους στην βουλή.\nΠόσο ακόμα θα τους ανέχεσαι, πόσο ακόμα θα τους στηρίζεις;\nΠότε θα καταλάβεις, ότι και να ψηφίσεις, οι μυλόπετρες του άθλιου πολιτικού συστήματος που γεννά κυβερνήσεις τέρατα, δεν θα σταματήσουν να γυρνούν.\nΣυμμετέχεις και συμμορφώνεσαι, για να σε κάνουν κιμά και να σε χωνέψουν πιο εύκολα.\nΔεν κουράστηκες να επιλέγεις τους δημίους σου;\nΣτηρίζεις κόμματα, αποκόμματα όλων των θεωριών και των αποχρώσεων, που επί δεκαετίες ολόκληρες, ασελγούν στο κορμί το δικό σου και της χώρας, αναγκάζοντας πολίτες να πηδούν από τα παράθυρα και εσύ το μόνο που κάνεις είναι να ψάχνεις τον επόμενο αφέντη.\nΔεν υπάρχουν πια διαχωριστικές γραμμές. Δεξιοί-αριστεροί, κεντρώοι-σοσιαλιστές, μικρά και μεγάλα κόμματα. Μόνο υποψήφιοι της κακιάς ώρας, που κρατούν το μαχαίρι για την τελευταία πισώπλατη μαχαιριά.\nΆλλα σκέφτονται, άλλα λένε και άλλα πράττουν.\nΠολιτικός αμοραλισμός, δημοκρατία αλά κάρτ. Άλλος την τραβά από εδώ, άλλος από εκεί, την έχουν ξεσκίσει.\nΣτο όνομα αυτής της ξεσκισμένης δημοκρατίας σε στέλνουν στις κάλπες.\nΜην τους ακούς, γύρνα τους την πλάτη, δείξε τους την αδιαφορία σου, αυτό ΦΟΒΟΥΝΤΑΙ\nΣυνενόχους ψάχνουν, συνυπεύθυνους στα εγκλήματα τους.\nΑγνόησε τους. Στείλ΄τους το μήνυμα ότι ΤΕΛΕΙΩΣΑΝ.\nΠόσο θα αντέχεις ακόμα το ξεπούλημα, την μετριότητα και το ψέμα;\nΣε έπεισαν ότι η ψήφος είναι η δύναμή σου. ΜΠΟΥΡΔΕΣ.\nΔική τους δύναμη είναι. Αυτή τους τρέφει, χωρίς αυτήν δεν ΥΠΑΡΧΟΥΝ.\nΤο γνώρισες από μέσα το τέρας, έχεις ζήσει στα σπλάχνα του τόσα χρόνια.\nΑπελευθερώσου, βγες από το κλουβί που σε έβαλαν, αυτή είναι η πραγματική σου δύναμη, αυτή σου την απόφαση ΤΡΕΜΟΥΝ.\nΑπόδειξε αυτό που λένε: πως οι λαοί διατηρούν ψηλά στην κλίμακα των αξιών, χαρακτηριστικά που έχουν απωλέσει στην τροχιά της παρακμής τους. Το φιλότιμο, την υπερηφάνεια, τον εγωισμό και την αξιοπρέπεια τους.\nΤώρα τους έμαθες τους κανόνες, ξέχνα το παιχνίδι, γιατί είναι πουλημένο από την αρχή. Οπότε πες μου έναν καλό λόγο για να παίξεις; για να κερδίσεις ότι σου πούλησαν;\nΓιατί όπως έλεγε και ο Βαλαωρίτης:\nΤιμώρησε τους, μην τους δώσεις άλλη μια ευκαιρία να σε πατήσουν πάλι κάτω.\nΠάρτο χαμπάρι, δεν υπάρχεις όταν οι άλλοι ορίζουν ποιος είσαι.\nΑριστεροί, Δεξιοί, πρώην Κνίτες και Ρηγάδες, Κεντρώοι και Σοσιαλδημοκράτες, όταν τα χατζάρια των ανεκδιήγητων Αλέξη σήμερα και αύριο του Κυριάκου πέσουν στα κεφάλια μας, όποιο κόμμα και αν ψηφίζουμε, όποια γλώσσα και αν μιλάμε, την ίδια κραυγή θα βγάλουμε το ίδιο ωχ θα πούμε.\nΈλληνες πολίτες παρίες και «πρόσφυγες» υπεράνω του νόμου!\n2:58 μ.μ. - Ασφάλεια, Ελλάδα, λαθρομετανάστες, πολιτική, Feature - 1 σχόλια\nΣε επικίνδυνο θέατρο του παραλόγου μετατρέπουν την Ελλάδα\nΓια να τελειώνει η πλάκα και πριν τα πράγματα εξελιχθούν σε καταστάσεις που θα είναι από πολύ δύσκολα ελέγξιμες έως ανεξέλεγκτες. Η συμπεριφορά των «προσφύγων» - λαθρομεταναστών, τόσο η γενικότερη, όσο και η ειδικότερη, όπως αυτή έχει καταγραφεί από απλούς πολίτες που θέλησαν να τους συνδράμουν ανθρωπιστικά, όσο και από κάμερες που αποτύπωσαν τις ταραχές και τα μεταξύ τους αιματηρά επεισόδια, χαρακτηρίζεται ως μεστή θράσους και αγνωμοσύνης έως επιθετική και επικίνδυνη για τους Έλληνες πολίτες και την ίδια την Ελλάδα.\nΕίναι γνωστό πως υπάρχει κείμενη νομοθεσία, η οποία τιμωρεί ανεξαιρέτως την οποιαδήποτε παραβατικότητα που πραγματοποιείται εντός της Ελληνικής Επικράτειας, εντός του Ελληνικού εδάφους. Και όμως, παραμένουν ασύλληπτοι και ατιμώρητοι για παραβατικές και επικίνδυνες συμπεριφορές, τόσο οι «πρόσφυγες» - λαθρομετανάστες, όσο και οι «επιτήδειοι» (γνωστοί – άγνωστοι) που τους χειραγωγούν και τους χρησιμοποιούν σε δράσεις (κινήσεις και ενέργειες) με τις οποίες καταστρέφουν την δημόσια περιουσία, δημιουργούν προβλήματα στην απρόσκοπτη και ασφαλή μετακίνηση επί δημοσίων χώρων και ταυτόχρονα απειλούν ανθρώπινες ζωές και την ειρήνη και ασφάλεια στο εσωτερικό της χώρας…!\nΣε οποιαδήποτε περίπτωση, που κάποιος Έλληνας θα τολμούσε να πραγματοποιήσει οποιαδήποτε παρόμοια ενέργεια όπως αυτές των «προσφύγων» - λαθρομεταναστών, θα είχε συλληφθεί πάραυτα και θα είχε παραπεμφθεί αρμοδίως έναντι της Ελληνικής Δικαιοσύνης, αφού προηγουμένως οι αστυνομικές αρχές θα επιδείκνυαν την δέουσα ισχύ τους έως και του σημείου έκθεσης σε κίνδυνο της υγείας και της σωματικής ακεραιότητας του… διαμαρτυρόμενου Έλληνα πολίτη…\nΤις τελευταίες ημέρες όλοι μας γίναμε μάρτυρες περιστατικών διαμαρτυριών των «προσφύγων» - λαθρομεταναστών, οι οποίοι έφθασαν και στο σημείο να επιτίθενται κατά των αστυνομικών δυνάμεων, χωρίς να υπάρξει καμία απολύτως αντίδραση (έστω και για αυτοάμυνα) από την πλευρά των αστυνομικών. Την ίδια στιγμή, σύμφωνα με αδιάψευστες πληροφορίες μας, η εριστικότητα των «προσφύγων» - λαθρομεταναστών στην Ειδομένη έχει ξεπεράσει κάθε όριο και έχει προκαλέσει την θυμηδία εκείνων των Ελλήνων πολιτών που προσέτρεξαν να τους βοηθήσουν από το υστέρημά τους με κάθε τρόπο, αλλά αντιμετώπισαν άρνηση και χλευασμό (π.χ. στην δωρεάν παροχή τροφής, την οποία πετούσαν οι «ταλαιπωρημένοι» με την αιτιολογία ότι «η τροφή αυτή δεν είναι ευλογημένη από ιμάμη»!!!).\nΤην ίδια στιγμή, παρακείμενοι αλληλέγγυοι που έχουν καταφθάσει από όλα τα σημεία του πλανήτη (ακόμη και από την Κορέα), αρνούνταν επιτακτικά να καταγραφούν σε κάμερες κα φωτογραφικές μηχανές, δημιουργώντας υποψίες για τον πραγματικό τους ρόλο στην περιοχή, ενώ ήταν οι ίδιοι που κυκλοφόρησαν φήμες, οργάνωσαν, κυκλοφόρησαν φυλλάδιο και ξεσήκωσαν τους «πρόσφυγες» - λαθρομετανάστες να μετακινηθούν προς τα Σκόπια από άλλο πέρασμα ή να αποκλείσουν την εθνική οδό σε ένδειξη διαμαρτυρίας, παραβιάζοντας το νόμο…\nΤο τελευταίο επεισόδιο με το σκηνικό μάχης στο λιμάνι του Πειραιά, ήρθε απλώς να προστεθεί σε μία σωρεία παρόμοιων επεισοδίων που συμβαίνουν στα ελληνικά νησιά (και όχι μόνο). Είναι μία χαρακτηριστική σκηνή της «ειρηνικής διάθεσης» που διακατέχει τους συγκεκριμένους «ταλαιπωρημένους», αλλά κατά τα άλλα ικανότατους για μάχες σώμα με σώμα και για καταστροφές της ελληνικής περιουσίας, δηλαδή εκείνης της περιουσίας που φτιάχτηκε από τον ιδρώτα και τον κόπο των Ελλήνων πολιτών.\nΌλως παραδόξως, κανείς δεν συλλαμβάνεται από τις ελληνικές αρμόδιες (αστυνομικές ή άλλες) αρχές, οι οποίες δίνουν την εντύπωση πως λειτουργούν με εντολή άνωθεν, η οποία τους «έχει δέσει τα χέρια» απέναντι στην επικίνδυνη «κινητικότητα» που καταγράφεται τόσο από τους «πρόσφυγες» - λαθρομετανάστες, όσο και από τους γνωστούς – αγνώστους «μέντορές» τους, που είτε έχουν μετατρέψει σε επάγγελμα τον ανθρωπισμό είτε λειτουργούν συστηματικά ενάντια στα συμφέροντα και την ασφάλεια της χώρας, την οποία «κάμπτουν» ακολουθώντας ως πάγια μέθοδο της ανθρώπινης ασπίδας, δηλαδή την χρήση γυναικών και παιδιών στη πρώτη γραμμή των «διαμαρτυριών» τους και την συστηματική δημοσίευση, προβολή και διάδοση σε όλα τα μήκη και πλάτη του πλανήτη, εικόνων λερωμένων ανήλικων παιδιών και δυστυχισμένων γυναικών…\nΕάν σε όλα αυτά προστεθούν και οι δράσεις ξένων μυστικών υπηρεσιών, οι είσοδοι ριζοσπαστών φανατικών ισλαμιστών και οι εκπαιδευμένοι σε μάχες και τρομοκρατικές ενέργειες τζιχαντιστές, αντιλαμβανόμαστε πως η Ελλάδα μετατρέπεται σε ένα χώρο όπου λίαν συντόμως θα εκδηλωθούν ενέργειες (ή "παρενέργειες") ομάδων ή ατόμων, που είτε για προσωπικούς λόγους (π.χ. φτώχεια) είτε για λόγους σκοπιμότητας (π.χ. υποκινούμενοι από τρίτους ή λειτουργώντας με σχέδιο που προϋπήρξε της εισόδου τους στην χώρα), θα δράσουν κατά της εσωτερικής ειρήνης και ασφάλειας, εκθέτοντας άμεσα ή έμμεσα, ηθελημμένα ή μη, σε κίνδυνο ζωές Ελλήνων πολιτών... Είναι ακριβώς οι ίδιοι "πρόσφυγες" - λαθρομετανάστες, που έχουν χαρακτηριστεί από το σύνολο των ευρωπαϊκών χωρών ως επικίνδυνοι, και όλως παραδόξως -σύμφωνα με τις δηλώσεις και την στάση της σημερινής ελληνικής κυβέρνησης- για την Ελλάδα ισοδυναμούν με... "ευλογία"!!!\nΔυστυχώς, αυτού του είδους η στάση των αρχών, και δη της κυβέρνησης μέσω των πασιφανώς ιδεοληπτικών ή ανίκανων υπουργών, δημιουργεί μία ιδιαίτερα δυσάρεστη και αρνητική εικόνα για την χώρα, αφού έχει γίνει πλέον αντιληπτό από όλους πως τα «φιλάνθρωπα αισθήματα» των κυβερνώντων βρίσκονται σε πλήρη αντιδιαστολή με την ασφάλεια της χώρας και των γηγενών Ελλήνων πολιτών, οι οποίοι αντιμετωπίζονται ως πολίτες δεύτερης και τρίτης κατηγορίας, την ίδια στιγμή που οι «πρόσφυγες» - λαθρομετανάστες (όσο και εκείνοι που τους κατευθύνουν) απολαμβάνουν μία ιδιότυπη ασυλία των πράξεών τους, ενώ ταυτόχρονα άρχισε να υλοποιείται σειρά πολιτικών αποφάσεων που αφορούν την δωρεάν στέγαση, σίτιση, ιατροφαρμακευτική πρόνοια και περίθαλψη, καθώς και άλλες ιδιαίτερες πάγιες και βιοτικές ανάγκες...\nΓια όσους ακόμη δεν το έχουν αντιληφθεί, η κυβέρνηση Τσίπρα – Καμμένου αντιμετωπίζει τους Έλληνες πολίτες ως παρίες και παρείσακτους, οι οποίοι είτε πρέπει να εξανδραποδισθούν (για να ικανοποιήσουν την οποιαδήποτε παράλογη οικονομική απαίτηση της κυβέρνησης), είτε πρέπει να φύγουν από τη χώρα (για να διασωθούν από τον πόλεμο που τους έχουν ανοίξει οι κυβερνώντες), η οποία με τη σειρά της αλλοιώνεται μεθοδικά και συστηματικά τόσο στα δημογραφικά, όσο και στα θρησκευτικά και πολιτισμικά της στοιχεία…\nΚαι, τέλος, αυτή η κοινή, και αντιληπτή σε όλους, διαπίστωση οδηγεί στο εύλογο και ρητορικό ερώτημα: Ποιος είναι ποιο επικίνδυνος; Οι «πρόσφυγες» - λαθρομετανάστες ή η κυβέρνηση Τσίπρα - Καμμένου; Η απάντηση είναι πως εφόσον υφίσταται κίνδυνος (ο οποίος μπορεί να μην είναι διπλός, αλλά πολλαπλός), τότε αυτός πρέπει να εξαλειφθεί…\nΥΓ: Όλα αυτά συμβαίνουν ενώ οι "εγκλωβισμένοι πρόσφυγες" - λαθρομετανάστες είναι σχεδόν 53.000, αριθμός που δεν γίνεται πιστευτός από κανέναν (ούτε από εκείνους που τον εξέδωσαν), ενώ έχει διαρρεύσει έγγραφο που αναφέρεται σε σίτιση "προσφύγων" - λαθρομεταναστών που βρίσκονται στην Αττική και αντιστοιχούν σε περίπου 750.000!!! Μέσα σε όλο αυτόν τον ορυμαγδό, όλοι ξέχασαν τους αριθμούς των λαθρομεταναστών που ήδη βρισκόταν στην χώρα και οι οποίοι -σύμφωνα με δήλωση σε δημοσιογράφους που έγινε από τον Αντώνη Σαμαρά το καλοκαίρι του 2013 σε επίσκεψή του στις ΗΠΑ- υπολογίζονται σε 2,5 εκατομμύρια!!! Και, δυστυχώς, όταν "μιλάνε" οι αριθμοί αποκαλύπτουν διαθέσεις και προθέσεις και την σκληρή αλήθεια... καταρρίπτοντας φαιδρότητες του τύπου "οι πρόσφυγες θα λύσουν το δημογραφικό πρόβλημα της χώρας" ή "οι πρόσφυγες που έχουν 250.000 μπορούν να τα επενδύσουν στην Ελλάδα και να τύχουν καλύτερης μεταχείρισης". Δηλώσεις κυβερνώντων που προκαλούν την κοινή λογική, αλλά και τον ανθρωπισμό που επαγγέλονται οι ίδιοι...\nΥΓ2: Κάποιοι ισχυρίζονται πως η εικόνα της Ειδομένης και του Πειραιά λειτουργούν ως αποτρεπτικός παράγοντας για την έλευση και άλλων "προσφύγων" - λαθρομεταναστών στην Ελλάδα. Επειδή η γελοιότητα έχει όρια, εμείς θα τους τονίσουμε ότι τα έχουν ξεπεράσει, αφού αυτές οι εικόνες (Ειδομένη, Πειραιάς κ.α.α) που βγαίνουν στα διεθνή ΜΜΕ για την Ελλάδα, λειτουργούν επίσης αποτρεπτικά για ανθρώπους που θέλουν να έρθουν στην Ελλάδα για τουρισμό, δηλαδή, για να προσφέρουν στην οικονομία της χώρας...\nΥΓ3: Παρενθεντικά και μέσα στα πλαίσια της γενικότερης ενημέρωσης, πρέπει να σημειώσουμε πως ο ανθρωπισμός για τους μουσουλμάνους δεν έχει την ίδια έννοια που του προσδίδουμε εμείς οι "άπιστοι". Έτσι, στο Βέλγιο, ιμάμης αρνήθηκε να προσευχηθεί για τα θύματα των πρόσφατων βομβιστικών ενεργειών, επειδή... δεν ήταν μουσουλμάνοι!!!\nΣτρίβειν διά της Εξεταστικής, κύριε Τσίπρα;\n2:50 μ.μ. - Απόψεις, Ελλάδα, πολιτική - 0 σχόλια\n«Και οδηγήσαν μια γενιά στα πιο βαθιά χασμουρητά». Ο στίχος αυτός του σαββοπουλικού άσματος έχει καθώς φαίνεται διαχρονική ισχύ και αξία. Η αναγγελία σύστασης Εξεταστικής Επιτροπής της Βουλής για τα δάνεια σε πολιτικά κόμματα και ΜΜΕ ήταν το «δυνατό χαρτί» που έκρυβε στο «μανίκι» του ο πρωθυπουργός κατά την προχθεσινή συζήτηση στη Βουλή. Όμως, τι απογοήτευση! Μυρίζει ναφθαλίνη, αν όχι συγκάλυψη διά της μεθόδου του συμψηφισμού…\nΔεν πρόκειται μόνο για το γεγονός ότι ο ελληνικός λαός έχει μάθει πολύ καλά πως η σύσταση Εξεταστικών Επιτροπών της Βουλής δεν είναι τίποτε άλλο παρά «στρίβειν διά της Εξεταστικής», αλλά για κάτι ακόμη χειρότερο: ότι είναι ορατός ο κίνδυνος και «βαριά» η υποψία πως η Εξεταστική θα «κουκουλώσει» την εισαγγελική έρευνα η οποία γίνεται ήδη. Μιλούμε για την εν εξελίξει εισαγγελική έρευνα για τα δάνεια των ιδιοκτητών ΜΜΕ από τον Απρίλιο του 2015!\nΣτις 3 Απριλίου του 2015, όλος ο Τύπος είχε ρεπορτάζ για την έναρξη εισαγγελικής έρευνας για τα τραπεζικά δάνεια των ΜΜΕ. Το ρεπορτάζ έλεγε ότι την έρευνα έχει αναλάβει ο εισαγγελέας οικονομικού εγκλήματος Γαληνός Μπρης, ότι είχαν ήδη καταθέσει (στις αρχές Απριλίου του 2015) εκπρόσωποι του Δημοσίου και του ΤΧΣ ενώ σύντομα θα ακολουθούσαν και οι monitoring trustees και ότι ο κ. Μπρης είχε ζητήσει από τις 30 Μαρτίου από την Τράπεζα της Ελλάδος (ΤτΕ) αναλυτικά στοιχεία, η οποία τα επεξεργαζόταν σε συνεργασία με το ΣΔΟΕ. Το ρεπορτάζ προσέθετε ότι τα στοχιεία ζητήθηκαν από τις τράπεζες μία ημέρα ύστερα από την καταγγελία του τότε υπουργού Οικονομικών Γιάννη Βαρουφάκη πως «προτίθεται να σταματήσει την προνομιακή αντιμετώπιση -εκ μέρους των τραπεζών- των επιχειρήσεων στο χώρο της ενημέρωσης», καθώς και την ευθεία βολή προς την ΤτΕ που αρνήθηκε να παράσχει «οποιαδήποτε ουσιαστική πληροφόρηση επί του θέματος, επικαλούμενη υπηρεσιακό – επαγγελματικό απόρρητο».\nΣημείο πρώτο, λοιπόν: η εισαγγελική έρευνα είχε ξεκινήσει ήδη από τον Απρίλιο του 2015, η δε πρώτη κυβέρνηση ΣΥΡΙΖΑ – ΑΝΕΛ εμφανιζόταν τότε ως επισπεύδουσα.\nΠερίπου ένα μήνα αργότερα, στις 7 Μαΐου 2015, η «Αυγή» δημοσίευε ρεπορτάζ σύμφωνα με το οποίο τα αιτηθέντα αναλυτικά στοιχεία από την ΤτΕ παραδόθηκαν στις εισαγγελικές αρχές στις 5 Μαΐου 2015. Κατά τις αποκλειστικές πληροφορίες του ρεπορτάζ, το πόρισμα ήταν εξαιρετικά αναλυτικό, περιλαμβάνοντας ανάλυση για δάνειο προς δάνειο, ενώ συμπέραινε ότι μεγάλο τμήμα των δανείων δόθηκαν χωρίς να καλύπτονται από εγγυήσεις περιουσιακών στοιχείων των επιχειρήσεων ή των ιδιοκτητών τους ή χωρίς η οικονομική πορεία των επιχειρήσεων να εξασφαλίζει την αποπληρωμή τους ή ακόμη χωρίς να έχουν αποπληρωθεί έγκαιρα προηγούμενα δάνεια που είχαν λάβει. Τέλος, προαναγγελλόταν ότι «το επόμενο διάστημα θα ακολουθήσουν συναντήσεις μεταξύ στελεχών της ΤτΕ και της εισαγγελίας για πληρέστερη ανάλυση των στοιχείων».\nΩστόσο, μία ακόμη έρευνα που άρχισε με γοργούς ρυθμούς, στη συνέχεια «κρέμασε»…\nΞανακούσαμε γι’ αυτήν με ρεπορτάζ της φιλοκυβερνητικής «Εφημερίδας των συντακτών» στις 3 Νοεμβρίου 2015, που αναπαράχθηκε σε όλο τον Τύπο. Το μόνο καινούργιο στοιχείο ήταν μόνο ο τίτλος του ρεπορτάζ («Στον εισαγγελέα όλοι οι τραπεζίτες για τα δάνεια στα ΜΜΕ») και ότι το σύνολο των δανείων ανέρχεται σε 800 εκατ. ευρώ. Αν το πόρισμα της ΤτΕ μιλούσε για δάνεια χωρίς εξασφαλίσεις, ακόμη και για νέα δάνεια από την ίδια τράπεζα ενώ δεν εξυπηρετούνταν τα παλαιά δάνεια προς αυτήν, είναι εντελώς λογική η εξέλιξη να μπουν στο στόχαστρο της έρευνας και οι τραπεζίτες.\nΠέρασαν ωστόσο 4 μήνες μέχρι ο Δημήτρης Παγγελόπουλος, την Πέμπτη 11 Φεβρουαρίου 2016, να κάνει στο CNN Greece μια περίεργη δήλωση: «Ο έλεγχος συνεχίζεται και οι έρευνες που καρκινοβατούσαν, προχωρούν γρήγορα».\nΤελευταίος σταθμός, η χθεσινή εξαγγελία του πρωθυπουργού για σύσταση Εξεταστικής Επιτροπής της Βουλής, πλην όμως όχι μόνο για τα δάνεια των ΜΜΕ αλλά και για τα δάνεια των κομμάτων. Τα ερωτήματα που προκύπτουν, είναι καταλυτικά:\nΑν το πρόβλημα ήταν ότι ο αρμόδιος εισαγγελέας κ. Μπρης έδειξε «απροθυμία» να ολοκληρώσει την έρευνα ή να ασκήσει τις αντίστοιχες διώξεις ενώ υπάρχει επαρκέστατο προς τούτο υλικό, τότε γιατί δεν συστήνεται Εξεταστική Επιτροπή μόνο για τα ΜΜΕ; Γιατί «πακετάρεται» το αντικείμενο της Εξεταστικής με αυτό των δανείων των κομμάτων, ένα θέμα άσχετο με αυτό των ΜΜΕ, για το οποίο η έρευνα δεν έχει ακόμη ξεκινήσει;\nΑν η εισαγγελική έρευνα είχε «κρεμάσει» με ευθύνη του αρμόδιου εισαγγελέα, γιατί η κυβέρνηση στη Βουλή δεν ανέφερε κάτι γι’ αυτό; Και νιώθει τόσο ανήμπορη για να παρακάμψει τα εμπόδια για την ολοκλήρωση της έρευνας;\nΠώς είναι δυνατόν ο αρμόδιος υπουργός Επικρατείας κ. Νίκος Παππάς να αναγγέλλει ότι η αδειοδότηση των καναλιών επίκειται, ενώ εκκρεμεί το τόσο σοβαρό ζήτημα των δανείων; Και αντί η ίδια η κυβέρνηση να ζητεί να επισπευσθεί η έρευνα και ύστερα να δοθούν οι άδειες, να δημιουργεί η ίδια τους όρους νέας μεγάλης καθυστέρησης με τη σύσταση Εξεταστικής που θα ερευνήσει και ένα ακόμη ζήτημα;\nΑντί να πείθει ότι θέλει να καθαρίσει την «κόπρο του Αυγείου», η κυβέρνηση πείθει όλο και περισσότερο ότι διαπραγματεύεται με όπλο τα «δυνατά χαρτιά» που διαθέτει, δηλαδή τα στοιχεία για τα δάνεια των ΜΜΕ, για τις ευθύνες των τραπεζιτών κ.λπ. Με τη στάση της «φωνάζει»: Αφήστε μας το γκουβέρνο για να ξεχάσουμε κι εμείς τις πομπές σας…\nΗ παλιά δοκιμασμένη τακτική του συμψηφισμού και του «στρίβειν διά της Εξεταστικής»…\nΤον συνέλαβαν επειδή όργωσε το χωράφι του στην Ειδομένη!\n2:18 μ.μ. - Απόψεις, διάφορα, Ελλάδα, video - 1 σχόλια\nΑιτιολογία της Αστυνομίας\n«έκθεση σε κίνδυνο της ζωής των προσφύγων»…\nΣτην αρχή καταπάτησαν την περιουσία του. Στη συνέχεια δεν του επέτρεψαν να την εκμεταλλευτεί. Τώρα τον συνέλαβαν επειδή θέλησε να εργαστεί στη γη που του ανήκει!\nΙστορίες τρέλας, που μόνο στην Ελλάδα του Αλέξη Τσίπρα και της παρέας του μπορούν να πραγματοποιηθούν, αφού –σύμφωνα με τα γεγονότα- ο έλληνας χάνει την περιουσία του εάν αυτή καταπατηθεί από… «πρόσφυγες» και λαθρομετανάστες… Τα δικαιώματα των Ελλήνων, προφανώς, τελειώνουν εκεί που αρχίζουν οι παντός είδους καταπατήσεις, καταχρηστικές και παράνομες ενέργειες «προσφύγων» και κυβερνώντων.\nΑναστάτωση προκάλεσε σήμερα στον πρόχειρο καταυλισμό προσφύγων και μεταναστών στην Ειδομένη ένας αγρότης - ιδιοκτήτης των χωραφιών όπου έχουν στηθεί πολλά αντίσκηνα. Ο αγρότης άρχισε να οργώνει ανάμεσα από τις σκηνές, σε χώρο, μάλιστα, όπου έπαιζαν προσφυγόπουλα.\n«Περίμενα αρκετό καιρό. Καταλαβαίνω τον κόσμο που είναι εδώ, αλλά πρέπει κι εγώ να ζήσω», είπε ο αγρότης Λάζαρος Ούλης, ιδιοκτήτης των 72 στρεμμάτων περιμετρικά του καταυλισμού όπου έχουν αναπτύξει οι πρόσφυγες εκατοντάδες σκηνές.\n«Θα δώσω διορία μερικές μέρες. Με διώχνει το Δημόσιο από το δικό μου χωράφι», πρόσθεσε ο κ. Ούλης, προειδοποιώντας ότι εάν δεν λυθεί το πρόβλημα, το Σάββατο το πρωί αγρότες της περιοχής θα πραγματοποιήσουν συγκέντρωση διαμαρτυρίας.\nΊσως η λύση στο πρόβλημα του αγρότη της Ειδομένης, να είναι η απαίτηση άμεσης καταβολής ενοικίου (κατά κεφαλή) για τους μέχρι σήμερα παρανόμως διαμένοντες «πρόσφυγες» και λαθρομετανάστες στην ιδιοκτησία του… Η απαίτηση (εκ μέρους του έλληνα αγρότη) 2 ευρώ ανά άτομο την ημέρα, πρέπει να κατατεθεί άμεσα στον αντιπρόσωπο του ΟΗΕ καθώς και στους εκπροσώπους των διαφόρων ΜΚΟ που έχουν εγκατασταθεί στην περιοχή… Ενδεχομένως, στην πληρωμή θα μπορούσαν να συμβάλλουν και η κυρία Τασία με τον γνωστό κύκλο φιλανθρώπων του κυβερνώντος κόμματος...\n2:15 μ.μ. - Απόψεις, δικαιοσύνη, Κόσμος, ΜΜΕ, πολιτική, Τουρκία - 0 σχόλια\nΟι δημοσιογράφοι της Τζουμχουριέτ Τζαν Ντιουντάρ (αριστερά) και Ερντέμ Γκιουλ\nΣτην γειτονική Τουρκία η κατάσταση μυρίζει μπαρούτι. Περιορισμός ελευθεροτυπίας, υποταγή της δικαιοσύνης στις εντολές της πολιτικής εξουσίας, διαφθορά και οικογενειοκρατία.\nΗ κεντρο-αριστερή καθημερινή εφημερίδα της Τουρκίας Τζουμχουριέτ ιδρύθηκε στις 7 Μαΐου 1924 από τον δημοσιογράφο Γιουνούς Ναντί Αμπαλιόγλου και αποτελεί την αρχαιότερη εφημερίδα της σύγχρονης Τουρκικής Δημοκρατίας – δεύτερη αρχαιότερη εφημερίδα της Τουρκίας είναι η «Απογευματινή» που εκδίδεται στην Ελληνική γλώσσα από το 1925 έως σήμερα στην Κωνσταντινούπολη.\nΤον Νοέμβριο του 2015 οι Τουρκικές αρχές συνέλαβαν και φυλάκισαν τόσο τον διευθυντή της εφημερίδας Τζαν Ντιουντάρ όσο και τον επικεφαλής του γραφείου της στην Άγκυρα Ερντέμ Γκιουλ με τις κατηγορίες της «κατασκοπείας» και της «αποκάλυψης κρατικών απορρήτων» διότι δημοσιοποίησαν με αποδείξεις (φωτογραφίες και βίντεο) τις δραστηριότητες της περιβόητης ΜΙΤ, της μυστικής υπηρεσίας της Τουρκίας, η οποία έστελνε όπλα στους ισλαμιστές αντάρτες της Συρίας. Το πραγματικό περιστατικό που απεκάλυψε η εφημερίδα συνέβη τον Ιανουάριο του 2014 όταν Τούρκοι τελωνειακοί έκαναν έλεγχο σε αυτοκινητοπομπή «ανθρωπιστικής βοήθειας» η οποία αποδείχτηκε βιτρίνα της ΜΙΤ, αφού μέσα στα τρόφιμα της «ανθρωπιστικής βοήθειας» εντοπίστηκε μεγάλη ποσότητα οπλισμού και πυρομαχικών. Με τις δημοσιεύσεις της Τζουμχουριέτ τεκμηριώθηκε πλήρως η φημολογούμενη από τότε άμεση παρέμβαση της Τουρκίας στον πόλεμο της Συρίας στο πλευρό των Ισλαμιστών!\nΣτις 29/1/2016 δόθηκαν στην δημοσιότητα τρεις διεθνείς εκθέσεις για τα ανθρώπινα δικαιώµατα στην Τουρκία (Freedom House, Transparency International και Human Rights Watch) με κοινό συμπέρασμα την απομάκρυνση της Τουρκίας από την Δημοκρατία (σχετικό είναι το άρθρο μας 12/3/2016 με τίτλο «Το Τουρκικό θέατρο του παραλόγου».\nΤρείς περίπου μήνες μετά από την φυλάκιση των δημοσιογράφων της Τζουμχουριέτ (26/2/2016), το Συνταγματικό Δικαστήριο της Τουρκίας διέταξε την απελευθέρωση τους κρίνοντας ότι με την προφυλάκισή τους, παραβιάστηκαν τα ανθρώπινα δικαιώματα. Η δίκη της υπόθεσης ορίστηκε, με αστραπιαία ταχύτητα, για τις 25 Μαρτίου 2016.\nΗ ελευθεροτυπία στην Τουρκία δέχτηκε αλλεπάλληλα πλήγματα από τις αρχές Μαρτίου 2016: Πρώτα φιμώθηκαν τα ΜΜΕ του ομίλου Koza Ipek Holding (δύο εφημερίδες και δύο τηλεοπτικοί σταθμοί) τα οποία είχαν τεθεί υπό τον έλεγχο της Τουρκικής δικαιοσύνης από τον Οκτώβριο του 2015 με την κατηγορία της «διασύνδεσης» με τον ιερωμένο Φετουλάχ Γκιουλέν – πρώην στενό σύμμαχο και νυν φανατικό πολέμιο του προέδρου Ερντογάν.\nΣτις 6 Μαρτίου 2016 η αντιπολιτευόμενη εφημερίδα Zaman τέθηκε υπό δικαστική επιμελητεία με τις ίδιες «κατηγορίες». Τα στελέχη της εφημερίδας απομακρύνθηκαν βιαίως από τις θέσεις τους και εγκαταστάθηκαν «διαχειριστές» αλλάζοντας αυθωρεί και παραχρήμα τον προσανατολισμό της εφημερίδας, με κυκλοφορία 650.000 φύλλων ημερησίως, από αντιπολιτευόμενο σε … φιλοκυβερνητικό!\nΔέκα περίπου μέρες πριν από την δίκη των δημοσιογράφων της Τζουμχουριέτ (14 Μαρτίου 2013) ο Πρόεδρος της Τουρκικής Δημοκρατίας υπέδειξε σε όλους –μεταξύ πολλών άλλων- και ποιοι πρέπει να θεωρούνται «τρομοκράτες»:\n«Τρομοκράτες δεν είναι µόνο αυτοί που κρατούν όπλο, αλλά και όσοι κρατούν μολύβι. Συγγνώμη, αλλά δεν θεωρώ πλέον νόμιμους πολιτικούς παράγοντες τα µέλη ενός κόμματος που λειτουργεί σαν θυγατρική μιας τρομοκρατικής οργάνωσης. Δεν υπάρχει διαφορά μεταξύ ενός τρομοκράτη που κρατά όπλο και κάποιου που χρησιμοποιεί τη θέση του και ένα μολύβι μέχρι του σημείου να στηρίζει την τρομοκρατία. Είτε είναι πανεπιστημιακοί, είτε είναι δικηγόροι, δημοσιογράφοι ή µέλη ανθρωπιστικών οργανώσεων, αυτό δεν αλλάζει σε τίποτα το γεγονός ότι είναι τρομοκράτες!».\nΣτην ίδια ομιλία ο Τούρκος «σουλτάνος» δεν παρέλειψε να ζητήσει από το Τουρκικό Κοινοβούλιο να άρει «γρήγορα» την βουλευτική ασυλία µελών του HDP και κυρίως του ηγέτη του Σελαχαντίν Ντεµιρτάς, κατά του οποίου η Τουρκική δικαιοσύνη έχει ασκήσει δίωξη για «προπαγάνδα υπέρ της τρομοκρατίας».\nΤο Δικαστήριο αποφάσισε τη συμμετοχή στη δίκη του Προέδρου της Τουρκικής Δημοκρατίας Ρ. Τ. Ερντογάν (σαν ενάγοντα ή μάρτυρα κατηγορίας) ο οποίος είχε δημόσια εκφράσει την οργή του κατά των κατηγορουμένων δημοσιογράφων με την δήλωση «Εκείνος που δημοσίευσε αυτή την πληροφορία θα πληρώσει βαρύ τίμημα, δεν θα τον αφήσω έτσι».\nΤην επομένη της δίκης ένας μαινόμενος Ερντογάν επιτέθηκε, σε τηλεοπτική ομιλία, στους Ευρωπαίους διπλωμάτες που θέλησαν να παρακολουθήσουν την δίκη – μεταξύ τους οι πρεσβευτές Γαλλίας και Γερμανίας: «Οι πρέσβεις που βρίσκονται στην Πόλη προσήλθαν στο δικαστήριο. Εσείς ποιοι είστε; Τι γυρεύετε εκεί; Ακόμα και η διπλωματία έχει τα δικά της ήθη. Εδώ δεν είναι η χώρα σας, εδώ είναι Τουρκία!».\nΣΥΜΠΕΡΑΣΜΑ: Στην γειτονική Τουρκία η κατάσταση μυρίζει μπαρούτι. Περιορισμός ελευθεροτυπίας, υποταγή της δικαιοσύνης στις εντολές της πολιτικής εξουσίας, διαφθορά και οικογενειοκρατία στην κορυφή της εξουσίας, καθημερινές μάχες με τις Κουρδικές δυνάμεις στην νοτιοανατολική Τουρκία, πλήρης αναξιοπιστία της Τουρκικής ηγεσίας από σύσσωμη την διεθνή κοινότητα, επιθετικότητα και νοοτροπία μιας ανύπαρκτης αυτοκρατορίας είναι μερικές μόνο από τις πινελιές που συνθέτουν την εικόνα της σημερινής Τουρκίας.\n«Ουδείς Πρόεδρος Δημοκρατίας μέχρι σήμερα δεν αποπειράθηκε τον τελείως λανθασμένο, άτυπο, άνομο τρόπο, να διοικήσει αυτή την χώρα µε την συμμετοχή της οικογένειάς του, του γιού του, των παιδιών του, της γυναίκας του. Θα κάνω τώρα µία παραίνεση. Πρόταση στις κοινοβουλευτικές ομάδες και των τεσσάρων κομμάτων. Στην δική µου εκλογική περιοχή συμβαίνει ενίοτε να υπάρχουν κάποιοι ηλικιωμένοι άνθρωποι που δεν ακούν λόγια, είναι άρρωστοι και δεν θέλουν να πάνε στο γιατρό. Τότε οι μεγαλύτεροι της οικογένειας και οι προύχοντες της περιοχής, προσπαθούν όλοι μαζί και πείθουν τον ασθενή να πάει στο γιατρό. Να αποτελέσουμε λοιπόν µία ομάδα και να υποβάλουμε τον Ρετζέπ Ταγίπ Ερντογάν σε ψυχολογική θεραπεία, καθότι, (στρεφόμενος προς τους βουλευτές της συμπολίτευσης) όπως κι εσείς, έχει απολέσει την λογική του. Φίλοι µου, εάν δεν ντρεπόσασταν θα τον ανακηρύσσατε Προφήτη! Βρισκόμαστε αντιμέτωποι µε κάποιον ο οποίος σέρνει τη χώρα στη φωτιά, την σπρώχνει στην καταστροφή. Αξιότιμοι φίλοι, βρισκόμαστε αντιμέτωποι µε κάποιον ο οποίος σπρώχνει την χώρα στο κέντρο ενός φλεγόμενου χώρου. Αυτό που πρότεινα επείγει να πραγματοποιηθεί αμέσως. Έχει ο ίδιος βουλιάξει στο βάλτο και θέλει να παρασύρει μαζί του και τη χώρα. Με µια τέτοια ψυχή βρισκόμαστε αντιμέτωποι!»\nΗ Τουρκία ετοιμάζεται για ένα ακόμη πραξικόπημα…\n12:27 μ.μ. - Ελλάδα, Κόσμος, πολιτική, Τουρκία, Feature - 0 σχόλια\nΓια μία ακόμη φορά επιβεβαιωνόμαστε για την ποιότητα και την πιστότητα των πληροφοριών μας για το εσωτερικό της Τουρκίας. Αυτή τη φορά (κι ενώ είχαμε ήδη δημοσιεύσει τις από την δική μας πλευρά πληροφορίες, αλλά και τις αιτίες) ο τουρκικός Τύπος δημοσιεύει τις καταγεγραμμένες ανησυχίες ομάδας ή ομάδων τούρκων στρατιωτικών που είναι δυσαρεστημένοι με όσα συμβαίνουν στην Τουρκία του Ερντογάν και που ταυτόχρονα κατανοούν πως η λύση -σε όλα τα ισχύοντα προβλήματα- βρίσκεται στην με κάθε τρόπο και μέσο απομάκρυνση του «σουλτάνου» από την Προεδρία (και την πολιτική ζωή της Τουρκίας).\nΤα προβλήματα στο εσωτερικό της χώρας, τόσο με τον πόλεμο κατά των Κούρδων (και όχι μόνο του ΡΚΚ), με τις βομβιστικές ενέργειες που πλήττουν σε καταστροφικό βαθμό τόσο την οικονομία όσο και την εσωτερική ασφάλεια της χώρας, αλλά και τα προβλήματα – επώδυνες ήττες της εξωτερικής πολιτικής και των προσωπικών επιλογών του Ταγίπ Ερντογάν που οδήγησαν στην διάλυση της εικόνας μίας πανίσχυρης Τουρκίας στην ευρύτερη περιοχή της Μέσης Ανατολής.\nΕπιπλέον η συγκεκριμένη επιλογή του αναθεωρητικού νεο-οθωμανισμού και της δημιουργίας και κάλυψης ζωτικών χώρων που ακολούθησε ο Ερντογάν, κατόρθωσε -μετά και την κατάρριψη του ρωσικού Su-24 και την εν ψυχρώ δολοφονία του ρώσου πιλότου- να μπει στο στόχαστρο της Μόσχας, εισάγοντας τον τρόμο επικείμενης στρατιωτικής σύγκρουσης με την ρωσική αρκούδα.\nΗ υπόθεση της διαχείρισης του «προσφυγικού» ζητήματος από την πλευρά της Τουρκίας, η οποία μεταβλήθηκε σε χώρα δουλέμπορο – διακινητή που εκβιάζει και απαιτεί τεράστια ποσά για να διαχειρισθεί(!) τις ροές του μεταναστευτικού ρεύματος, εκβιάζοντας την Ευρώπη, την ίδια στιγμή που η ίδια ως χώρα φέρει τεράστια ευθύνη για την δημιουργία των προσφυγικών πληθυσμών από τη Συρία και το Ιράκ, είναι ένα ακόμη σοβαρότατο παράπτωμα του Ταγίπ Ερντογάν προς τη διεθνή κοινότητα και δη την ευρωπαϊκή, την οποία δεν δίστασε να εκβιάσει εν ψυχρώ στο συγκεκριμένο ζήτημα, απαιτώντας οικονομικά ανταλλάγματα…\nΟι σχέσεις του κυβερνώντος κόμματος –αλλά και του ίδιου του Ερντογάν- και ειδικότερα των τουρκικών μυστικών υπηρεσιών και των ειδικών δυνάμεων του τουρκικού στρατού με τους φανατικούς εξτρεμιστές ισλαμιστές - τζιχαντιστές (από εκπαίδευση, εξοπλισμό, logistics και νοσοκομειακή περίθαλψη έως και συνέδρια του Ισλαμικού Κράτους στην Κωνσταντινούπολη ή την Άγκυρα), κατέστρεψαν και τα τελευταία ίχνη της τουρκικής αξιοπιστίας και σοβαρότητας στη διεθνή σκηνή απέναντι στην ισλαμική διεθνή τρομοκρατία.\nΣε όλα τα παραπάνω, η στάση του τούρκου προέδρου προς την ανεξαρτησία των τουρκικών ΜΜΕ, με φυλακίσεις μη αρεστών στον ίδιο δημοσιογράφων, με διώξεις εισαγγελέων, αξιωματικών της αστυνομίας και του στρατού, αλλά και με την ποινικοποίηση των δηλώσεων των πολιτικών του αντιπάλων και τις προφυλακίσεις έως και ανηλίκων που τόλμησαν να γράψουν αρνητικά σχόλια στο facebook ή το twitter για τον «σουλτάνο», δημιούργησαν ένα πρωτοφανές σκηνικό, πολιτικής δικτατορίας, ενός μισαλλόδοξου και επικίνδυνου -για την ίδια την χώρα- αρχηγού κράτους, το οποίο συζητήθηκε σε τουρκικές στρατιωτικούς, πολιτικούς και οικονομικούς κύκλους με ιδιαίτερη ένταση μετά την κατάρριψη του ρωσικού πολεμικού αεροσκάφους.\nΣήμερα οι τουρκικές αντιπολιτευόμενες εφημερίδες, όπως Sözcü και Cymhurriyet, άρχισαν να δημιουργούν κλίμα ανατροπής του τούρκου προέδρου, και κυκλοφόρησαν φήμες που αναφέρουν ότι προετοιμάζεται στρατιωτικό πραξικόπημα (με την βοήθεια ξένων χωρών) από ομάδες δυσαρεστημένων αξιωματικών εξαιτίας της κατάστασης που υπάρχει. Αποτέλεσμα αυτών των δημοσιευμάτων ήταν να προκληθούν έντονες αντιδράσεις από το τουρκικό Γενικό Επιτελείο, το οποίο με έκτακτη ανακοίνωσή του απέρριψε όλες αυτές τι φήμες και τονίζει την νομιμότητα και την υπακοή των τουρκικών ενόπλων δυνάμεων στις νόμιμες πολιτικές αρχές.\nΜετά από αυτή την «εισαγωγή» του Τύπου για επικείμενη ανατροπή του Ερντογάν (θα ακολουθήσουν μυστικές δημοσκοπήσεις για τις αντιδράσεις των τούρκων πολιτών σε μία τέτοια εξέλιξη), αλλά και την αρνητική καταγγελτική επιστολή των φίλων της Τουρκίας στις ΗΠΑ (η οποία σηματοδοτεί την κόκκινη γραμμή για πιθανή εγκατάλειψη της Τουρκίας), είναι σαφές πως τα γεγονότα στην γείτονα χώρα θα κυλήσουν ταχύτατα. Το ζητούμενο, όμως, είναι το πώς θα αντιδράσει ο πολύ άσχημα στριμωγμένος Ερντογάν. Εάν ληφθεί υπ’ όψιν ο «ιδιαίτερος χαρακτήρας» του τούρκου προέδρου και οι επιδιώξεις του τόσο για την Τουρκία όσο και για τον ίδιο.\nΣε περίπτωση, όμως, που υπάρξει ανατροπή του τούρκου προέδρου (και του κυβερνώντος κόμματος) με παραδειγματική τιμωρία όλων εκείνων που έφεραν την Τουρκία σε δυσμενέστατη θέση τόσο στο εσωτερικό της χώρας όσο και στο εξωτερικό, πρέπει να θεωρείται δεδομένη η αλλαγή στάσης και αντιμετώπισης της Τουρκίας από όλες τις δυτικές χώρες, και όχι μόνο. Αλλά και με μία τέτοια εξέλιξη, δηλαδή ένα τουρκικό στρατιωτικό πραξικόπημα, είναι δεδομένο πως από τους πραξικοπηματίες θα αναζητηθεί και μία «νίκη» που θα τονώσει το ηθικό των τούρκων πολιτών (εκείνων που σήμερα στηρίζουν τον Ερντογάν) και θα προσφέρει ικανές βάσεις για την συνέχεια είτε με κάποια στρατιωτική δικτατορία είτε στην μετάβαση σε κάποιας μορφής πολιτική διακυβέρνηση της χώρας, η οποία θα στηριχθεί ποικιλοτρόπως και από την Δύση.\nΗ Ελλάδα οφείλει να παρατηρεί με ιδιαίτερη προσοχή τα τεκταινόμενα στο εσωτερικό της Τουρκίας που ενέχουν σοβαρή πιθανότητα περαιτέρω αύξησης της τουρκικής επιθετικότητας στο Αιγαίο, με ό,τι κι αν μπορεί να σημαίνει αυτό. Εάν λάβουμε, επίσης, υπ’ όψιν, την κατεστραμμένη –κυριολεκτικά- τουρκική τουριστική οικονομία (ενώ υπάρχουν πρόσθετες πρόσφατες απειλές για βομβιστικές ενέργειες σε τουριστικά θέρετρα στις ακτές του Αιγαίου), αντιλαμβανόμαστε πως ακόμη κι ένα θερμό ελληνοτουρκικό επεισόδιο στο Αιγαίο δεν θα δημιουργήσει οικονομικό πρόβλημα στην Τουρκία, αλλά μόνο στην Ελλάδα, της οποίας η κυβέρνηση είναι απολύτως προφανές πως δεν έχει καν τη διάθεση να βρεθεί σε θέση διαχείρισης μίας σύγκρουσης μερικών ωρών ή εικοσιτετραώρων με τον απελπισμένο και άσχημα στριμωγμένο (και ως εκ τούτου αποφασισμένο για όλα) ημιπαράφρονα τούρκο πρόεδρο, Ταγίπ Ερντογάν.\nΔιαβάστε επίσης: Ετοιμάζεται πραξικόπημα στην Τουρκία;\nΤουρκική αλητεία στην καρδιά του Αιγαίου!\n10:51 π.μ. - Αιγαίο, διάφορα, Ελληνοτουρκικά - 2 σχόλια\nΤι είπαν σε ελληνικό αεροσκάφος από τουρκική φρεγάτα\nΈχουν χάσει το μέτρο οι Τούρκοι στο Αιγαίο. Συμπεριφέρονται σαν να είναι “τσιφλίκι” τους και κάνουν ότι μπορούν για να επιδείξουν αυτή την νοοτροπία.\nΣύμφωνα με αξιόπιστες πληροφορίες η τουρκική φρεγάτα GAZIANTEP που συνόδευε το CESME στην “περιοδία” του, κάλεσε στον ασύρματο (στη συχνότητα που ακούν τα πολιτικά Α/Φ) ΕΛΛΗΝΙΚΟ αεροσκάφος στην περιοχή του Κεντρικού Αιγαίου, λέγοντας ότι εάν χρειαστείτε κάτι (σε περίπτωση ανάγκης) …είμαστε εδώ.\nΆρα να και η αμφισβήτηση στον τομέα Έρευνας και Διάσωσης με την έννοια του είμαστε εδώ πριν από σας για σας.\nΗ Αθήνα μπορεί να έχει επιλέξει την τακτική του “κάνω πως δεν καταλαβαίνω” για λόγους που μέχρι ένα σημείο θα μπορούσαν να γίνουν ακόμη και κατανοητοί. Θα πρέπει όμως να βάλει κάποιο όριο γιατί οι “απέναντι” δεν έχουν κανένα. Οι προκλήσεις είναι απανωτές και διαρκώς κλιμακούμενες. Καλό είναι κάποιος να τους βάλει “πάγο”.\n6:58 π.μ. - Επώνυμα, Ισλάμ, Κόσμος, λαθρομετανάστες - 4 σχόλια\nΗ παρουσία του Ισλάμ σε μια χώρα επιδρά στις εξελίξεις ευθέως ανάλογα με τους αριθμούς των μουσουλμάνων που βρίσκονται εκεί. Αν οι αφοσιωμένοι οπαδοί του Μωάμεθ δεν ξεπερνούν το 1% του πληθυσμού τότε οι μουσουλμάνοι είναι φιλήσυχοι, αγαπούν την ειρήνη και δείχνουν έτοιμοι να ασχοληθούν αποκλειστικά με την καθημερινότητα τους.\nΑυτό ισχύει απόλυτα σε χώρες όπως οι Ηνωμένες Πολιτείες η Αυστραλία η ο Καναδάς με ποσοστό μουσουλμάνων από 0,08 έως 1,8%.\nΗ «επιθετική ισλαμοποίηση» έχει σαν αφετηρία την στιγμή που οι αριθμοί των μουσουλμάνων είναι αρκετοί ώστε να επιτρέπουν διεκδικητικές κινητοποιήσεις με στόχο την κατοχύρωση κατ' αρχήν δικαιωμάτων που στην συνέχεια εξελίσσονται σε επιλογές επιθετικές ή καταπιεστικές για τις άλλες πληθυσμιακές ομάδες μιας χώρας.\nΌπως με λεπτομέρεια αναφέρει ο Δρ. Peter Hammond στο εξαιρετικά διαφωτιστικό του βιβλίο Slavery, Terrorism and Islam: The Historical Roots and Contemporary Threat (2010), όταν οι ανεκτικές, πολυπολιτισμικές και «πολιτικά ορθές» κοινωνίες δέχονται μια σειρά από απαιτήσεις των μουσουλμάνων κατοίκων τους κάποια άλλα ζητήματα αρχίζουν να γίνονται ορατά και βαθμιαία κυρίαρχα.\nΜόλις ο αριθμός των μουσουλμάνων κατοίκων προσεγγίζει το 2-5% αρχίζει ο προσηλυτισμός άλλων εθνικών μειονοτήτων καθώς και ομάδων του πληθυσμού που αισθάνονται περιθωριοποιημένοι και εξαιρεμένοι (λ.χ. φυλακισμένοι).\nΤέτοια φαινόμενα παρατηρούνται ήδη σε χώρες όπως η Δανία(2%), η Γερμανία(3%) η Βρετανία(2,7%), η Ισπανία(4%) και η Ταϊλάνδη(4,6%).\nΜόλις το ποσοστό ξεπεράσει περίπου το 5% (Γαλλία 8%, Σουηδία 5%, Ελβετία 4,3%, Ολλανδία 5,5%, Φιλιππίνες 5%) οι πιέσεις εντείνονται σε βαθμό μεγαλύτερο από το μέγεθος της μειονότητας.\nΛ.χ., γίνονται μεγάλες διεκδικήσεις για την εισαγωγή ενός ειδικού «καθαρού» (halal) με ισλαμικούς όρους φαγητού, πχ στα σούπερ μάρκετ, με αποτέλεσμα την εξασφάλιση απασχόλησης υποχρεωτικά σε μουσουλμάνους για την προπαρασκευή και διαχείρισή του.\nΣε περιπτώσεις που το αίτημά τους δεν γίνεται δεκτό εμφανίζονται απειλές για κινητοποιήσεις και αντίποινα. Την ίδια στιγμή αιτήματα αυτοδιοίκησης με βάση την Σαρία (ισλαμικό νόμο) στις ιδιαίτερες κοινότητές τους εμφανίζονται με απειλές για βίαια αντίποινα αν η πίεση απορριφθεί.\nΌταν το πληθυσμιακό ποσοστό των μουσουλμάνων ξεπερνά το 10%, βιαιότητες κάνουν την εμφάνισή τους με ανησυχητική συχνότητα με βάση παράπονα και αιτήματα για την κοινωνική τους κατάσταση. Στο Παρίσι βλέπουμε ήδη πυρπόληση αυτοκινήτων ενώ η παραμικρή κίνηση που ενοχλεί τους ισλαμιστές απαντάται με βιαιότητες και συχνά με αίμα (Παρίσι και Κοπεγχάγη με καρτούν για τον Μωάμεθ και Άμστερνταμ για κάποιο φιλμ).\nΤέτοιες εντάσεις παρατηρούνται σχεδόν καθημερινά σε κοινωνίες με τέτοια ποσοστά (Ινδία 10%, Κένυα 19%, Ρωσία 15%).\nΜε ποσοστά πάνω από 20% σημειώνονται συχνές εγκληματικές ενέργειες που περιλαμβάνουν σκοτωμούς αντιφρονούντων ετερόπιστων (χριστιανών) η ετερόδοξων (σιίτες) καθώς και σχηματισμός παραστρατιωτικών οργανώσεων όπως λχ στην Αιθιοπία (32,8%), στο Τσαντ (53,1%) και στο Λίβανο (59,7%) και στη Βοσνία (40%).\nΌταν το ποσοστό των μουσουλμάνων κατοίκων ξεπερνά το 60% σημειώνονται οργανωμένες διώξεις "άπιστων", εθνοκαθάρσεις αντιφρονούντων, η χρησιμοποίηση της Σαρία σαν επιθετικού όπλου όπως και η Γίζυα (φόρος στους άπιστους) καθώς και φαινόμενα βίαιης Τζιχάντ (Μαλαισία 60,4%, Κατάρ 77,5%, Σουδάν 70%, Μπανγκλαντές 83%, Αίγυπτος 90%, Ινδονησία 86,1% κλπ).\nΗ κραυγή "Χετζίρα" (Hijrah) στέλνει κραδασμούς ανατριχίλας στις ψυχές και στο θυμικό των μουσουλμάνων.\nΣηματοδοτεί το ξεκίνημα του Ισλάμ κι αναφέρεται στη φυγή σαν πρόσφυγας του Προφήτη Μωάμεθ από την Μέκκα, για να διασωθεί από επικείμενους φονιάδες, την άφιξή του στη Μεντίνα (τότε, Γιαθρίμπ), την μεθόδευση της από μέσα κατάληψής της και την επεκτατική στη συνέχεια κυριαρχία του Ισλάμ παντού.\nΠεριέχεται σε 91 στίχους του Κορανίου σαν καθήκον των μουσουλμάνων να μιμηθούν τον Προφήτη και να αυξήσουν την Χετζίρα, με στόχο την επεκτατική διάδοση του Ισλάμ σε άλλες χώρες και κοινωνίες.\nΜια τέτοια "φυγή" των μουσουλμάνων, με την μορφή προσφυγιάς η μετανάστευσης, οριοθετεί τους τρόπους με τους οποίους η Σαρία (ιερός νόμος) μπορεί τελικά να επιβληθεί σε αλλόπιστες κοινωνίες.\nΑπό την βία των Σαλαφιστών μέχρι την αξιοποίηση των δημοκρατικών θεσμών και της ανοχής των άλλων κοινωνιών, που κάνουν χρήση οι Αδελφοί Μουσουλμάνοι και οι οπαδοί της Χιζμπ - ουτ Ταχρίρ, υπάρχουν σαφείς θρησκευτικές αναφορές στα διάφορα ιερά κείμενα.\nΣε ποιό βαθμό λοιπόν η ανθρώπινη πλημμύρα που κατακλύζει τα ελληνικά νησιά και την υπόλοιπη Ευρώπη είναι προιόν γνήσιας προσφυγικής διαφυγής η αποτέλεσμα προσχεδιασμένης - με μεθόδους βίαιου εξαναγκασμού συχνά - ισλαμικής διείσδυσης;\n(Για περισσότερες πληροφορίες στο θέμα, βλ το μικρό βιβλίο των Sam Solomon και E. Al Maqdisi, Modern Day Trojan Horse: Al-Hijra, the Islamic Doctrine of Immigration, Accepting Freedom or Imposing Islam?. Advancing Native Missions, 2009).\nΡίχνοντας μια ματιά στις φωτογραφίες και στα βίντεο από τα συμβαίνοντα στα ελληνικά νησιά και στους σταθμούς της Βουδαπέστης, της Βιέννης και του Μονάχου αλλά και στα σύνορα Ουγγαρίας - Σερβίας και Γερμανίας - Δανίας διαπιστώνουμε (παρά τις προσπάθειες των ΜΜΕ να επικεντρώνουν τις κάμερες στα ελάχιστα γυναικόπαιδα) πως 8 στους 10 εικονιζόμενους είναι νέοι άνδρες ηλικίας γύρω στα είκοσι και πάνω. Ανάμεσα στις τόσες χιλιάδες "πρόσφυγες", που είναι οι πολλές γυναίκες, τα μικρά παιδιά, οι άρρωστοι και οι ηλικιωμένοι;\nΑυτοί δεν κινδυνεύουν από τους εμφύλιους και τις αγριότητες των τζιχαντιστών του Χαλιφάτου; Κάτι δεν στέκει καλά σε όλα αυτά. Είναι περίεργο πως δεν γίνεται σχεδόν καθόλου κουβέντα για το ζήτημα αυτό.\nΕίναι επίσης ακατανόητο πως όσοι διαφεύγουν από τη Συρία κυρίως στρέφονται προς την Δύση, και όχι προς πολύ κοντύτερα ευρισκόμενες χώρες που είναι πλούσιες αλλά και μουσουλμανικές. Σε χώρες όπως το Κουβέιτ, το Κατάρ , τα Εμιράτα και η Σαουδική Αραβία δεν έχει μέχρι σήμερα μεταφερθεί ούτε ένας(!) μετανάστης.\nΕνώ σε άλλες γειτονικές χώρες, με σοβαρά όμως οικονομικά προβλήματα οι περισσότερες , και που δεν μπορούν να τους κρατήσουν για πολύ, έχουν γίνει δεκτοί πάρα πολλοί (Τουρκία 1,8 εκ., Λίβανος 1,2 εκ., Ιορδανία 628.000, Αίγυπτος 133.000). Κι αυτοί όμως, λόγω άθλιων οικονομικών συνθηκών, πασχίζουν να φύγουν για Ελλάδα και Ευρώπη.\nΓιατί οι εύπορες μουσουλμανικές χώρες, όπου θα μπορούσαν να παραμείνουν μόνιμα δίχως προβλήματα, δεν δέχονται κανέναν; Μήπως λοιπόν στόχος είναι η νέα "φυγή" (hijrah) προς την Δύση;\nΠριν από μήνες το Ισλαμικό Χαλιφάτο στη Συρία και στο Ιράκ είχε απειλήσει την Δύση με 500.000 χιλιάδες ισλαμιστές "πρόσφυγες". Που σύμφωνα με το παράδειγμα του Προφήτη θα διέβρωναν τις κοινωνίες αυτές από μέσα, διαδίδοντας την φανατισμό τους, με τελικό στόχο την επιβολή της Σαρία.\nΤο σχέδιο του Χαλιφάτου δείχνει να πετυχαίνει, με την Ευρώπη να κατακλύζεται από μουσουλμάνους και τα ελληνικά νησιά, σαν ανυπεράσπιστα προγεφυρώματα, να βουλιάζουν κάτω από το βάρος των αριθμών τους.\nΤο ζήτημα δεν έχει να κάνει με ρατσισμό. Μια και η εθνικότητα και το χρώμα των εισβολέων δεν παίζει κανένα ρόλο. Εχει όμως μεγάλη σημασία η σύγκρουση αξιών.\nΟι κοινωνίες μας είναι χτισμένες πάνω στην αποδοχή του διαφορετικού, στην ανεκτικότητα και τον αλληλοσεβασμό. Αυτές είναι αρχές που αντιπαρατίθενται με τον ακραίο ισλαμισμό. Οι αξίες των δύο πολιτισμών δεν είναι συμβατές. Φανατισμός, μίσος, αντιπαλότητα, εξαίρεση του "άλλου" κυριαρχούν στο δικό τους πολιτισμό. Στην αναπόφευκτη σε βάθος χρόνου ρήξη, ποιος θα κυριαρχήσει;\n* Ο Ανδρέας Ανδριανόπουλος έχει γράψει τα βιβλία: Στην Καρδιά του Ισλάμ: Από τις Στέπες της Κεντρικής Ασίας στο Αφγανιστάν (2001) και πρόσφατα Η Οργή του Ισλάμ και οι Φανατικοί της Τζιχάντ (2015)\n11:38 μ.μ. - Ελλάδα, Επώνυμα, Νατσιός, Παιδεία - 3 σχόλια\nΜαγαρίζουν τα παιδιά... Και το κτηνώδες έγκλημα, η παιδεραστία, στα σχολικά βιβλία\nΤώρα που η πατρίδα μας γίνεται εμιράτο, θυμίζω τι έφταιξε. Οι Ευρωπαίοι κάνουν κόμματα παιδεραστών, και εμείς, οι άθλιες κότες, τα διδάσκουμε στα σχολεία μας. Υπάρχουν, όμως, και πνευματικοί νόμοι,,,πληρώνουμε τα "σύμφωνα" και τα "οσάκις". Τόσα χρόνια γράφουμε και δεν βρέθηκε ένας ρωμηός να κάνει μήνυση....\nΔυστυχώς και τα βιβλία του Γυμνασίου – της Γλώσσας – συνιστούν κι αυτά κακέκτυπα της τηλοψίας, προβάλλουν λανθασμένα πρότυπα, αποϊεροποιούν εδραίες αξίες, προωθούν τον πρόωρο ερωτισμό, την άκαιρη σεξουαλικότητα. Αποαθωοποιούν, με έναν λόγο τα παιδιά, σε μια ηλικία που μονάχη έγνοια τους πρέπει να είναι η σπουδή, η μόρφωση και η θωράκισή τους με τις «αρετές που υψώνουν τον άνθρωπο στο ύψος του ανθρώπου» (Σεφέρης).\nΓια του λόγου το αληθές, παραθέτω ένα κείμενο, το οποίο περιέχεται στο «τετράδιο εργασιών» του μαθήματος «Νεοελληνική Γλώσσα», Α’ Γυμνασίου (σελ. 16). Δηλαδή απευθύνεται σε παιδιά 12-13 ετών, που μόλις εγκατέλειψαν το δημοτικό σχολείο. Τίτλος του «Οσάκις» . Επαναλαμβάνω αποσκοπεί στην γλωσσική και πνευματική καλλιέργεια μαθητών Α’ Γυμνασίου:\n<<Ο καθηγητής της φιλολογίας έριχνε κάθε μέρα το μπαλάκι. Όλη η τάξη το έπιανε σαν ένα γαργαλιστικό μήνυμα. Το πετούσε ο ένας στον άλλον. Χαράς ευαγγέλια. «Οσάκις…» άρχισε τη φράση του ο φιλόλογος.\nΕρωτώ: Όπως παρουσιάζει το κείμενο αυτήν την σχέση, σαν κάτι το φυσιολογικό, το ακίνδυνο, δεν αποτελεί έμμεση παρότρυνση για επιδίωξη τέτοιων καταστρεπτικών σχέσεων; Μπορείς να περιγράφεις με χαζοχαρούμενο τρόπο μια τέτοια κατάσταση; Ποιος γονέας θα ανεχόταν η κόρη του «να βγαίνει ραντεβού» με εικοσιπεντάχρονο; Εδώ πρόκειται για εξύμνηση της παιδεραστίας, του βδελυρού και φρικιαστικού αυτού εγκλήματος, για το οποίο ανατριχιάζουμε όλοι και στο άκουσμά του.\nΚάτω από το κείμενο «καμαρώνει», για εμπέδωση προφανώς, η εξής κρανιοκενής ερώτηση: «γιατί γελούσε η τάξη, όταν ακουγόταν η λέξη Οσάκις στο κείμενο». Τι θα απαντήσει το παιδί σε μια τέτοια «παραλυμένη» ερώτηση; Όπως έγραφε σε ένα εξαιρετικό του κείμενο ο αγαπητός φίλος και γιατρός Φώτης Μιχαήλ:\n«Αντί να διδάσκεται η αρμονική συζυγία, έχουμε πρόωρη σεξουαλική καθοδήγηση. Το πρώτο θα μας εξασφαλίσει ευτυχισμένα νιάτα, ενώ το δεύτερο, θα μας φορτώσει με σοβαρά σωματικά και ψυχικά τραύματα, όπως είναι οι ακριβοπληρωμένες επιπόλαιες σχέσεις οι βαριές καταθλίψεις και οι απόπειρες Άλλο χαρακτηριστικό μάθημα είναι το :«Το θέλγητρο της Ανδαλουσίας». ( Κείμενα Νεοελληνικής Λογοτεχνίας Α΄ Γυμνασίου) γράφει: «Η Ανδαλουσία είναι μια γυναίκα του λαού, κρουστή και μελαψή, με κόκκινα χείλια και φλογερό βλέμμα, που αγαπάει τη ζωή, το χορό και το τραγούδι, μια γυναίκα όλη χυμούς και ζωτικότητα…δίνει ερωτικές συνεντεύξεις μέσα στις εκκλησίες ». (σελ.114). «Ανδαλουσία! Ανδαλουσία…Ανθισμένος τόπος…..που ρυθμίζουν τους ηδονικούς χορούς των τσιγγάνων……..θρησκευτικές λιτανείες που περιφέρουν γλυκερές Παναγίες ντυμένες σαν κούκλες και γεμάτες δαντέλες και μαργαριτάρια, ακολουθούμενες από μετανοούντες που κρύβουν το πρόσωπό τους μέσα σε κουκούλες μοναχών και που, όταν περνάν κάτω από τα παράθυρα της αγαπημένης τους γυναίκας, χτυπούν το κορμί τους με βίτσες…..». (σελ. 115).\nΣτο ίδιο βιβλίο, σελ. 124, διαβάζουμε έναν «εξαιρετικό» ορισμό της πατρίδας μας. «…ήταν η Ελλάδα μια γυναίκα τόσο προκλητική σεξουαλικά που έπρεπε να την ερωτευτώ σωματικά και απελπισμένα…», κάποιου Άγγλου συγγραφέα.\n«Ανεβαίνουμε» στη Β’ Γυμνασίου. Και εδώ οι ίδιες ψυχοφθόρες ανοησίες. Στο «Ανθολόγιο» της τάξης αυτής επαινείται ο «αρχαίος» θεσμός της εταίρας (=πόρνη). Αποσπώ κάποιους στίχους από το κείμενο:\n«Είναι κάποια ψηλή (εταίρα) φοράει σανδάλι με σόλα λεπτή και κυκλοφορεί με το κεφάλι γερμένο στον ώμο, αυτό αφαιρεί ύψος. Δεν έχει κάποια γλουτούς, τους προσθέτει ραμμένους κάτω από το φόρεμα. Έτσι, όσοι τη βλέπουν εκστασιάζονται με τα οπίσθιά της. Έχει κοιλιά∙ διαθέτουν για λόγου της στήθη, όπως αυτά που έχουν οι ηθοποιοί στις κωμωδίες∙ φορώντας τέτοια στήθη πρόσθετα στητά… (σελ. 40)».\nΚαι συνεχίζεται η παιδαγωγικώς εξονυχιστική διερεύνηση και ερμηνεία των καλλωπιστικών μεταλλάξεων της εταίρας. Και ακολουθούν βεβαίως οι εμπεδωτικές ερωτήσεις προς πλήρη αποκολοκύνθωση των μαθητών: Η πρώτη αναφέρεται τις «βελτιωτικές επεμβάσεις» στις οποίες επιδίδονται οι ιδεώδες εταίρες. Η δεύτερη στα καλλυντικά που χρησιμοποιούν και σε ποιο σημείο του σώματός τους (Ένα καλλυντικό για το εγκέφαλο των συγγραφέων χρειάζεται). Τα σχόλια περιττεύουν, χάθηκε η αιδώς, ιθύνοντες και τέκτονες των βιβλίων αυτών ευρίσκονται «πλανώντες και πλανώμενοι» (Β´ Τιμ. 3, 13).\nΣτα Κείμενα Νεοελληνικής Λογοτεχνιας Β’ Γυμνασίου, σελ. 190, αφού παρατίθεται ένα μαλαισιακό ερωτικό ποίημα κάποιου Ιβάν Γκόλ, στις εργασίες καλούνται οι μαθητές να περιγράψουν προσωπικές ερωτικές εντάσεις.\nΓ’ Γυμνασίου, συνεχίζεται το μαγάρισμα των νέων, η απαξίωση του όποιου εναπομείναντος κύρους του σχολικού μαθήματος, αλλά και του εκπαιδευτικού, που καλείται να διδάξει τις νεοεποχίτικες σεξομπουρδολογίες.\nΜάθημα «Νεοελληνική Γλώσσα» (σελ. 148). Εδώ εμφιλοχώρησε ένα τραγούδι, το οποίο μπορεί να το ακούσει τις μεταμεσονύκτιες ώρες σε κάποιο ξενυχτάδικο για χασομέρηδες, αλλά σε σχολική τάξη ουδείς σοβαρός παιδαγωγός θα το παρουσίαζε και μάλιστα σε βιβλίο. Κείμενο:\n«Άμα ξυπνήσεις και έχεις βγάλει ουρά / αν κοιταχτείς και έχεις βγάλει βυζιά / Don’t worry be happy / Άμα η κόρη σου σε λέει μπαμπά ενώ ο γιος σου / σε φωνάζει μαμά / Don’t worry be happy» και λοιπά και λοιπά.\nΕρώτηση: Καθηγητής που θα διαβάσει τον στίχο «αν κοιταχτείς και έχεις…» δεν κινδυνεύει με οριστική απώλεια της σοβαρότητάς του; Από πότε η χυδαιότητα και η αισχρολογία ανήκουν στα γνωστικά πεδία του σχολείου;\nΔρέπουμε τους καρπούς μιας Παιδείας, μιας αγωγής που προβάλλει, «διδάσκει» την διαφθορά, την λαγνεία. Ας τα σκεφτούν αυτά οι γονείς, ας τα διαβάσει αυτά κάποιος Εισαγγελέας.\nΚαι ένα τελευταίο σκύβαλο. Στο τετράδιο εργασιών Γ’ Γυμνασίου, σελ. 73, σε κείμενο με τίτλο «παραπλανητικά», οι μαθητές μυούνται και στην αστρονομία, τα ζώδια και τα ωροσκόπια από τον «μέγα παιδαγωγό», Κώστα Λεφάκη, τον γνωστό τηλεαστρολόγο. Διαβάζω: «Ο Άρης θα εμπνεύσει πολύ κόσμο πάνω σε νέους σκοπούς. Οι σκοποί αυτοί ίσως να είναι ερωτικοί…Αυτόν τον μήνα οι συμπτώσεις θα ενισχύσουν τις ερωτικές σχέσεις…». Λεφάκη βρίσκεις σ’ αυτά τα βιβλία. Πού είναι όμως τα μεγάλα πνευματικά αναστήματα του τόπου;\nΤο θέμα είναι τι κάνουμε; O άγιος Γέροντας Παϊσιος ο Αγιορείτης στο βιβλίο του «με πόνο και αγάπη για τον σύγχρονο άνθρωπο», έλεγε : «Το έργο του δασκάλου είναι ιερό. Έχει μεγάλη ευθύνη και, αν προσέξη, μπορεί να πάρει μεγάλο μισθό από τον Θεό. Να φροντίζη να διδάσκη στα παιδιά τον φόβο του Θεού. Πρέπει να βρουν τρόπο οι εκπαιδευτικοί να περνούν κάποια μηνύματα στα παιδιά για τον Θεό και για την Πατρίδα. Ας σπείρουν αυτοί τον σπόρο, και ας μην τον δουν να βλαστάνη. Τίποτε δεν πάει χαμένο, κάποια στιγμή θα πιάση τόπο». Υπάρχει ελπίδα αλλά, πρώτον, «θέλει μελτέμι γερό, γεννημένο στην Τήνο, που να ‘ρθει με την ευχή της Παναγίας να καθαρίσει τον τόπο απ’ όλων των λογιώ της Τουρκιάς και της γηραιάς Ευρώπης τα παομεινάρια», (Ελύτης), και, δεύτερον, «απ’ έξω μαυροφόρ’ απελπισιά και χειροπιαστό σκοτάδι»: Κρυφό Σχολειό. Ένα σε κάθε ενορία, στα οποία θα διδάσκουν δάσκαλοι με ψυχή και Χριστό. Η εκκλησία πάντα στάθηκε ελληνοσώτειρα. Οι άμβωνες να σταματήσουν τις ιερές μουρμούρες. Η Πατρίδα χάνεται, το ποίμνιο ποδοπατείται. Οι καιροί απαιτούν Πατροκοσμάδες και επισκόπους Γερμανούς που σηκώνουν λάβαρα. Την πατρίδα το ’21 δεν την ελευθέρωσε η Ευρώπη και καμμιά συμμορία τύπου Τρόικας. Την ανέστησε η μαγιά, τα πνευματικοπαίδια του αγίου Κοσμά του Αιτωλού, των Δασκάλων του Γένους, των Νεομαρτύρων ».\nΤο "προσφυγικό" δίνει ευκαιρίες για μεγάλες αρπαχτ...\nΤον συνέλαβαν επειδή όργωσε το χωράφι του στην Ειδ...\nΥπόθεση Τζουμχουριέτ: Ελευθεροτυπία και Δικαιοσύνη...


H άφιξη Μητσοτάκη στη Νέα Υόρκη με τη σύζυγό του Μαρέβα (βίντεο) - 5W News\nH άφιξη Μητσοτάκη στη Νέα Υόρκη με τη σύζυγό του Μαρέβα (βίντεο)\nΟλιγόλεπτη κουβέντα με τους δημοσιογράφους στο λόμπι του ξενοδοχείου όπου διαμένει η ελληνική αποστολή είχε ο κ. Μητσοτάκης μετά την άφιξη του στη Νέα Υόρκη όπου θα συμμετάσχει στη Σύνοδο Κορυφής του ΟΗΕ για το Κλίμα και στις εργασίες της 74ης Συνόδου της Γενικής Συνέλευσης των Ηνωμένων Εθνών.\nΤο πρωθυπουργικό αεροσκάφος προσγειώθηκε το απόγευμα της Κυριακής στο αεροδρόμιο «JFK» της Νέας Υόρκης, όπως αναφέρει ο «Εθνικός Κήρυκας». Η ελληνική αποστολή, ο πρωθυπουργός μαζί με την σύζυγό του Μαρέβα και τους υπουργούς της κυβέρνησης που τον συνοδεύουν κατευθύνθηκαν στο ξενοδοχείο.\nΟ πρωθυπουργός ενημέρωσε τους δημοσιογράφους για το πρόγραμμά του ενώ έδωσε ιδιαίτερη έμφαση στη συνάντησή του με τον πρόεδρο των ΗΠΑ Ντόναλντ Τραμπ η οποία θα πραγματοποιηθεί την Τρίτη καθώς και στη συνάντησή του με τον Τούρκο Πρόεδρο Ρετζέπ Ταγίπ Ερντογάν την προσεχή Τετάρτη.\nΤο πρόγραμμα του πρωθυπουργού που αρχίζει σήμερα έχει ως εξής:\n– Σήμερα, Δευτέρα 23 Σεπτεμβρίου, o πρωθυπουργός θα απευθύνει ομιλία στη Σύνοδο Κορυφής του ΟΗΕ για το Κλίμα. Επίσης, θα λάβει μέρος στην εκδήλωση των προέδρων της Γαλλίας, της Κολομβίας και της Χιλής για το πρόβλημα της αποψίλωσης των δασών σε συνέχεια των πυρκαγιών του Αμαζονίου.\nΟ πρωθυπουργός θα συναντηθεί μεταξύ άλλων ηγετών με τον Πρόεδρο των ΗΠΑ Ντόναλντ Τραμπ (24/9), τον Πρόεδρο της Τουρκίας Ρετζέπ Ταγίπ Ερντογάν (25/9), τον Πρωθυπουργό της Αυστραλίας Σκοτ Μόρισον (24/9) και της Ινδίας Ναρέντρα Μόντι (26/9). O πρωθυπουργός θα συναντηθεί με τον πρωθυπουργό της Αλβανίας Έντι Ράμα (23/9) και τον πρωθυπουργό της Β.Μακεδονίας Ζόραν Ζάεβ (24/9), καθώς επίσης με τον Πρόεδρο της Σερβίας Αλεκσάνταρ Βούτσιτς (23/9), τον Πρόεδρο του Κοσόβου Χάσιμ Θάτσι (23/9) και την Πρόεδρο της Γεωργίας Σαλόμε Ζουραμπιτσβίλι (24/9).


Wax heater applier -STARPIL DUO\nΑρχική :: ΑΠΟΤΡΙΧΩΣΗ :: Συσκευές αποτρίχωσης :: Διπλή κεριέρα -STARPIL DUO\nΔιπλή κεριέρα -STARPIL DUO\nΗ STARPIL DUO περιλαμβάνει δυο μονές κεριέρες και μία διπλή βάση με καλώδιο.\nFilm wax blue perlas Starpil. Πέρλες 600gr\nElastanga εσώρουχα μιας χρήσης 100τεμ Quickepil\nΚεριέρα προσώπου Facial wax...


Αυτή είναι η κατάσταση στο Νοσοκομείο Γιαννιτσών – Λόγος της Πέλλας\nHome/Ειδήσεις/Τοπικά Νέα/Άρθρα, Περί Πέλλας/Φλάς στην Πολιτική/Αυτή είναι η κατάσταση στο Νοσοκομείο Γιαννιτσών\nΑυτή είναι η κατάσταση στο Νοσοκομείο Γιαννιτσών\nlogosp 25/02/2015\tΦλάς στην Πολιτική\nΤέλος και οι Απόκριες! Από τα καρναβάλια όμως δύσκολα θα γλιτώσουμε!\nΠεράσαμε και στη Σαρακοστή, τέλος οι απόκριες. Παρά τη βροχή και τον καιρό που δεν ήταν ιδιαίτερα καλός το τριήμερο οι εκδηλώσεις στις πόλεις της Αριδαίας, της Κρύας Βρύσης και της Έδεσσας έγιναν για άλλη μία χρονιά. Οι μάσκες έφυγαν για κάποιους που τις φόρεσαν για λίγο και για πλάκα, για άλλους πάλι είναι μόνιμες… Το… πιο κουφό πάντως φρόντισε πάλι να το κάνει ο Παναγιώτης Ψωμιάδης που όπως και να’ χει δε σταματά να μας εκπλήσσει! Αυτή τη φορά ντύθηκε Μέρκελ!! Όχι πια Ζορό!… Λείπει ο Μάρτης απ’τη Σαρακοστή; Φρόντισε να συνδυάσει την αποκριάτικη αμφίεση του με ένα μήνυμα προς την κυβέρνηση, τον Αλέξη Τσίπρα και όχι μόνο. Ντύθηκε λοιπόν Άνγκελα Μέρκελ και στο πλαίσιο ενός σκετς που οργάνωσε, άρχισε να δίνει οδηγίες στον πρωθυπουργό, τον ρόλο του οποίου είχε επωμιστεί συνεργάτης του, στέλνοντας παράλληλα μηνύματα και προς όλους τους πολιτικούς χώρους. “Παρών” στην υποτιθέμενη συνάντηση ήταν και ο υπουργός Οικονομικών, Γιάνης Βαρουφάκης…\nΤα σχόλια είναι περιττά… Αξονικός ακόμη δεν, ιατρικό, νοσηλευτικό προσωπικό δεν επαρκεί… και οι ασθενείς συνεχίζουν να ταλαιπωρούνται…\nΗ Πέλλα πέρασε πάλι… και δεν άγγιξε;\nH ανταλλαγή καλών πρακτικών της εφαρμογής του στρατηγικού επιχειρησιακού σχεδιασμού για τον Τουρισμό σε κάθε πόλη βρέθηκε στο επίκεντρο της συνάντησης του αντιδημάρχου Τουρισμού και Διεθνών Σχέσεων του δήμου Θεσσαλονίκης Σπύρου Πέγκα με τους αντιδημάρχους Τουρισμού και Ποιότητας Ζωής της Βέροιας, Βασίλη Λυκοστράτη και Ποιότητας Ζωής και Τουρισμού των Ιωαννίνων, Νίκο Γκόλα.\nΗ αρχή της συνεργασίας των Δήμων Θεσσαλονίκης και Βέροιας έγινε το Φεβρουάριο του 2012 με την υπογραφή του Μνημονίου Διαδημοτικής Συνεργασίας Δήμων.\nΟ Δήμος Πέλλας μία συνεργασία έκανε για τις “ρίζες του Μεγάλου Αλεξάνδρου” με τη Βεργίνα, Νάουσα και Δίον και ακόμη… περιμένουμε τα αποτελέσματα! Κάποιος δεν ενδιαφέρθηκε για αυτό το πρόγραμμα; Κοινά στοιχεία υπάρχουν, ο δήμος Πέλλας θεωρητικά είναι “προάστιο” της Θεσσαλονίκης, το Μουσείο και τα αρχαία δίπλα… εμείς όμως είμαστε ανώτεροι άνθρωποι! Όποιος θέλει έρχεται από μόνος του. Σιγά μην τον καλέσουμε, να μας πούνε ότι παρακαλάμε κιόλας!\nΠάντως, ο κ. Πέγκας ανέφερε πως: “Είναι σημαντικό να μπορέσουμε να δημιουργήσουμε μια σταθερή ομάδα εργασίας πάνω στο κομμάτι του τουρισμού με στόχο την αποτελεσματικότερη προώθηση των τουριστικών και πολιτιστικών χαρακτηριστικών των Δήμων αυτών, καθώς ένας μεγάλος αριθμός επισκεπτών της Θεσσαλονίκης επιλέγει τη Βέροια, τη Βεργίνα, την Πέλλα και τη Νάουσα για ημερήσιες εκδρομές και αποδράσεις”.\nΆλλοι προσπαθούν για μας χωρίς εμάς…\nPrevious Πρωτοσέλιδο τεύχος 536\nNext Διαμαρτυρία για την υποβάθμιση-το κλείσιμο ουσιαστικά των υπηρεσιών στην Αριδαία


Έτοιμη να κατεβάσει τον πήχη του ελλείμματος η Ρώμη - Κοντά σε συμβιβασμό με την ΕΕ | Fortunegreece.com\nΈτοιμη να κατεβάσει τον πήχη του ελλείμματος η Ρώμη – Κοντά σε συμβιβασμό με την ΕΕ\nΗ κυβέρνηση αναμένεται να θέσει τώρα στόχο για έλλειμμα 2,2% το 2020 και 2% το 2021, έναντι του 2,4% που ανακοίνωσαν την περασμένη εβδομάδα.\nΟι στόχοι της Ιταλικής κυβέρνησης για το έλλειμμα του προϋπολογισμού θα μειωθούν στο 2,2% του ΑΕΠ το 2020 και στο 2% το 2021, από 2,4% το 2019, σύμφωνα με κυβερνητική πηγή της Λέγκας, μεταδίδει το Reuters, σημειώνοντας πως η πρώτη αναφορά για τα αναθεωρημένα νούμερα έγινε από τις ιταλικές εφημερίδες Corriere della Sera και La Repubblica.\nΟ πρωθυπουργός Τζιουζέπε Κόντε δήλωσε αργά χθες πως η Ρώμη στοχεύει σε «επιτάχυνση της μείωσης του λόγου του χρέους προς το ΑΕΠ με συνεπή τρόπο σε μια περίοδο τριών ετών», χωρίς ωστόσο να δίνει συγκεκριμένα στοιχεία.\nΤην περασμένη εβδομάδα, ο κυβερνητικός συνασπισμός της Ιταλίας είπε πως σχεδιάζει έλλειμμα 2,4% του ΑΕΠ για κάθε ένα από τα επόμενα τρία χρόνια, τριπλασιάζοντας τον προηγούμενο στόχο, κάτι που προκάλεσε αναταράξεις στις αγορές και έντονες επικρίσεις από στελέχη της Κομισιόν.\nΟ κ. Κόντε αναμένεται να συναντηθεί το πρωί με βασικούς υπουργούς, προκειμένου να συζητήσουν τους στόχους του προϋπολογισμού για το 2019-2021, ανέφερε άλλη κυβερνητική πηγή στο Reuters.\nΟι πληροφορίες για μείωση του ύψους του ελλείμματος ανακούφισαν κάπως τους επενδυτές, καθώς δημιουργούν ελπίδες πως η Ρώμη θα μπορέσει να αποσοβήσει το ενδεχόμενο «έκρηξης» του χρέους της Ιταλίας, με το ευρώ να ενισχύεται κατά περίπου 0,3% στα 1,1576 δολάρια.\nΣημειώνεται πως μόλις χθες, ο αναπληρωτής πρωθυπουργός Λουίτζι ντι Μάιο είχε πει πως η ιταλική κυβέρνηση θα τηρήσει το σχέδιό της για έλλειμμα 2,4% μέχρι το 2021 προκειμένου να χρηματοδοτήσει τις προεκλογικές δεσμεύσεις για μείωση φόρων, δημιουργία ελάχιστου εισοδήματος για τους φτωχούς και μείωση του ορίου ηλικίας συνταξιοδότησης.


Κωνταντίνος Κατσίφας Archives - Pentapostagma.gr : Pentapostagma.gr\nΜυστική κατάθεση στην Ελλάδα έδωσαν οι γονείς του Κωνσταντίνου Κατσίφα – «Τον κάλεσε η αλβανική αστυνομία, δύο ημέρες πριν πέσει νεκρός» (βίντεο)\nΚατάθεση σε αξιωματικούς της ΕΛ.ΑΣ. έδωσαν μυστικά οι γονείς του Κωνσταντίνου Κατσίφα, που πέρασαν στην Ελλάδα το βράδυ της Δευτέρας (29.10.2018), όπως μετέδωσε το κεντρικό δελτίο ειδήσεων του ΑΝΤ1. Οι γονείς του 35χρονου είπαν στους αστυνομικούς όλα...8:49 μμ


ΕΡΓΑΣΤΗΡΙΑ - insteam\nΗμερίδες «Εφαρμογή μαθημάτων STEAM ανοικτών σε όλους με έμφαση στην περιβαλλοντική εκπαίδευση»\nΦθινόπωρο 2020 – Χειμώνας 2021, οι ημερίδες σε εθνικό επίπεδο θα διοργανωθούν από τους εταίρους του InSTEAM της εκάστοτε χώρας. Σκοπός τους είναι να παρουσιαστεί ο τρόπος με τον οποίο μπορούν να εφαρμοστούν τα ανοικτά σε όλους ηλεκτρονικά μαθήματα έτσι ώστε οι μαθητές να συμμετέχουν σε εξατομικευμένες μαθησιακές εμπειρίες που ανταποκρίνονται στις προσωπικές τους ανάγκες, διεγείρουν τη δημιουργικότητά τους και τους επιτρέπουν να έχουν τον δικό τους ρυθμό μάθησης.\nΟι συμμετέχοντες θα γνωρίσουν τις αρχές της διαφοροποίησης, της αυτο-ρύθμισης, τις δεξιότητες του 21ου αιώνα και θα μάθουν πως μπορεί το Go-Lab να υποστηρίξει την εφαρμογή τους. Κατά διάρκεια της ημερίδας θα παρουσιαστούν τα πρώτα ανοικτά σε όλους, ηλεκτρονικά μαθήματα STEAM με έμαση στην περιβαλλοντική εκπαίδευση, τα οποία θα είναι έτοιμα προς χρήση στη σχολική τάξη χωρίς να υπάρχει ανάγκη τροποποιήσεων. Ειδική έμφαση θα δοθεί στη συμμετοχή των κοριτσιών σε STEAM μαθήματα με έμφαση την περιβαλλοντική εκπαίδευση.\nΣτην ημερίδα της κάθε χώρας θα φιλοξενηθούν τριάντα εκπαιδευτικοί από διάφορες περιοχές. Οι συμμετέχοντες εκπαιδευτικοί θα προσκληθούν να συμμετέχουν στην πιλοτική φάση του προγράμματος και να εφαρμόσουν τα ηλεκτρονικά μαθήματα του InSTEAM στην τάξη τους. Αναμένεται ότι 50 τουλάχιστον μαθητές θα συμμετέχουν στην πιλοτική εφαρμογή.\nOur event was centred in discussing the methodology and the resources produced within the inSTEAM project and its applicability in Portugal. The majority of the teachers had already some information about the project – either because they were on an online training where we presented inSTEAM in some detail, or they participated on the online teachers’ conference “Inclusion in STEAM class”. So they were ready to discuss the different approaches that inSTEAM chose to work with, and they gave their opinion on how it could be used in the Portuguese curriculum. We also focused the discussion on the importance of UDL, its advantages, and its results. Then we went through the Renewable Energy ILSs in some detail to see where in the curriculum they could be useful. Finally, we made a demonstration on how to use the ILS with the students from the point of view of the back-office of Go-Lab.


Περισσότερα φρούτα στην εφηβεία, λιγότερος ο κίνδυνος ανάπτυξης καρκίνου του μαστού στην ενήλικη ζωή - Διαγνωστική Μαστογραφία\nHome / Ενημέρωση / Περισσότερα φρούτα στην εφηβεία, λιγότερος ο κίνδυνος ανάπτυξης καρκίνου του μαστού στην ενήλικη ζωή\nΠερισσότερα φρούτα στην εφηβεία, λιγότερος ο κίνδυνος ανάπτυξης καρκίνου του μαστού στην ενήλικη ζωή\nΣτις 18 Μαΐου 2016\nΣύμφωνα με τα ευρήματα μίας νέας έρευνας που δημοσιεύθηκε στο British Medical Journal στις 11 Μαΐου, οι έφηβες που καταναλώνουν μεγάλες ποσότητες φρούτων μπορεί να εμφανίζουν μειωμένο κίνδυνο ανάπτυξης καρκίνου του μαστού στο μέλλον. Συγκεκριμένα, η κατανάλωση φρούτων, όπως μήλα, μπανάνες και σταφύλια, κατά τη διάρκεια της εφηβείας συνδέονταν στενά με τη μείωση του κινδύνου ανάπτυξης καρκίνου του μαστού στην ενήλικη ζωή.\nΑναλυτικότερα, τρεις μερίδες τέτοιων φρούτων συνδέονταν με 25% πτώση του κινδύνου ανάπτυξης της νόσου στη μέση ηλικία, συγκριτικά με την κατανάλωση μισής μερίδας φρούτων την ημέρα. Επίσης, οι έφηβες που κατανάλωναν πορτοκάλια ή/και λαχανίδα επίσης εμφάνιζαν μειωμένα ποσοστά ανάπτυξης καρκίνου του μαστού στην ενήλικη ζωή, το ίδιο ωστόσο δεν παρατηρήθηκε με την κατανάλωση φρουτοχυμών.\nΣύμφωνα με τη συγγραφέα της μελέτης Maryam Farvid, συνεργάτη ερευνήτρια στο τμήμα διατροφής του Harvard T.H. Chan School of PublicHealth στη Βοστώνη, «αυτή είναι η πρώτη μελέτη που αποδεικνύει τόσο ειδικά την κατανάλωση φρούτων με μειωμένο κίνδυνο ανάπτυξης καρκίνου του μαστού, χωρίς ωστόσο να μπορεί να αποδείξει πώς αυτό επιτυγχάνεται, εξαιτίας της φύσης της ίδιας της μελέτης που βασίζεται στην παρατήρηση.\nΤα πορίσματα της μελέτης βασίστηκαν σε ερωτηματολόγια σχετικά με τη διατροφή, τα οποία συμπληρώθηκαν το 1991 από περισσότερες από 90.000 γυναίκες –ηλικίας από 27 έως 44 ετών –οι οποίες συμμετείχαν στη «Nurses’ Health Study II», μελέτη που αφορούσε στη διατροφή κατά τη διάρκεια των πρώτων ετών της ενήλικης ζωής.\nΤο 1998, περισσότερες από 40.000 γυναίκες συμμετείχαν σε μία δεύτερη μελέτη, στην οποία οι συμμετέχουσες καλούνταν να ανακαλέσουν στη μνήμη τους τι έτρωγαν κατά τη διάρκεια της εφηβείας τους. Στη διάρκεια των ετών αυτών και κάθε δύο χρόνια καταγράφονταν η υγεία των μαστών των γυναικών που συμμετείχαν στην έρευνα. Στις δύο δεκαετίες της μελέτης περισσότερες από 3.200 γυναίκες ανέπτυξαν διηθητικό καρκίνο του μαστού, ενώ για τις 1.350 από αυτές υπήρχαν επαρκείς διατροφικές πληροφορίες προς ανάλυση.\nΟμάδα του University of Oxford που έγραψε συνοδευτικό σημείωμα για την έρευνα, ζητούσε τη συνέχισή της ώστε να επιβεβαιωθούν τα ευρήματα της δημοσιευμένης αυτής μελέτης, ενώ απευθυνόμενη στους γονείς, τους προέτρεπε να ενθαρρύνουν τα παιδιά τους να υιοθετήσουν ένα υγιεινό μοντέλο ζωής.\nΣε σχολιασμό της, η Lona Sandon, διευθύντρια προγράμματος του τμήματος κλινικής διαιτολογίας στο UT Southwestern Medical Center στο Ντάλλας, προσέθεσε ότι «τα φρούτα έχουν βιταμίνες, μεταλλικά στοιχεία και πολλές ακόμη ουσίες που αποδεικνύονται εξαιρετικά ωφέλιμες για την υγεία μας, ενώ αξίζει να σημειωθεί ότι εάν οι έφηβοι καταναλώνουν πολλά φρούτα και λαχανικά, την ίδια στιγμή τρώνε λιγότερα γλυκά και αναψυκτικά».


Επίσημη επίσκεψη του Γερμανού αναπληρωτή Υπουργού Εξωτερικών στο Σκοπευτήριο Καισαριανής – Δήμος Καισαριανής\nΑρχική\_Επικαιρότητα\_Ειδήσεις\_Επίσημη επίσκεψη του Γερμανού αναπληρωτή Υπουργού Εξωτερικών στο Σκοπευτήριο Καισαριανής\nΕπίσημη επίσκεψη του Γερμανού αναπληρωτή Υπουργού Εξωτερικών στο Σκοπευτήριο Καισαριανής\nΤην Τετάρτη 2 Ιουνίου πραγματοποίησε επίσημη επίσκεψη στην Καισαριανή ο αναπληρωτής Υπουργός Εξωτερικών της Γερμανίας Μίχαελ Ροτ.\nΟ κύριος Ροτ επισκέφθηκε το Σκοπευτήριο Καισαριανής και τίμησε τη μνήμη των αντιφασιστών αγωνιστών, καταθέτοντας ένα κόκκινο γαρύφαλλο στο μνημείο των εκτελεσθέντων.\nΤον Γερμανό αξιωματούχο υποδέχθηκε ο Δήμαρχος Καισαριανής Χρήστος Βοσκόπουλος ο οποίος στην ομιλία του χαιρέτησε τη σημασία της επίσκεψης του Γερμανού υπουργού σε έναν από τους πιο εμβληματικούς χώρους της πατρίδας μας.\nΟ Χρήστος Βοσκόπουλος, αφού τόνισε την αξία που έχει το Σκοπευτήριο Καισαριανής στον αντιφασιστικό αγώνα, αναφέρθηκε στην προσπάθεια δημιουργίας του Πανευρωπαϊκού Δικτύου «Πόλεις ενάντια στον φασισμό» λέγοντας χαρακτηριστικά: «Σήμερα, με μεγάλη συναισθηματική φόρτιση αλλά και με μεγάλη χαρά, θα ήθελα να ανακοινώσω επίσημα και σε διεθνές επίπεδο την πολύ σημαντική πρωτοβουλία εκ μέρους του Δήμου μας: τη δημιουργία του Πανευρωπαϊκού Δικτύου Πόλεις ενάντια στον φασισμό».\nΟ Μίχαελ Ροτ στο λόγο του, μεταξύ άλλων, αναφέρθηκε στην ιστορική σημασία του Σκοπευτηρίου, στις βαθιές πληγές που άφησε η γερμανική κατοχή στον ελληνικό λαό και ανέφερε χαρακτηριστικά: «Οφείλουμε πάντα να αναρωτιόμαστε τι μπορούμε να κάνουμε καλύτερα και πως μπορούμε να συνεισφέρουμε στην ειρήνη και την συμφιλίωση», καταλήγοντας με τη φράση: «Εκφράζω την εκτίμηση μου στο πρόσωπο σας Δήμαρχε που χτίζετε ένα αντιφασιστικό Ευρωπαϊκό δίκτυο πόλεων ενάντια στον εθνικισμό, το λαϊκισμό, τον αντισημιτισμό και το ρατσισμό. Είναι αυτό που ακριβώς χρειαζόμαστε σε αυτήν την δύσκολη εποχή.»


Κρυοσυντήρηση Σπέρματος – Κέντρο Γονιμότητας στο Μαρούσι – IVF – Fertility Clinic\nΟρισμένες φορές σε κάποια ζευγάρια συνιστάται και η κατάψυξη σπέρματος. Σε αυτές τις περιπτώσεις η κατάψυξη του δείγματος πραγματοποιείται με τη χρήση κατάλληλου διαλύματος, το οποίο προστατεύει τα σπερματοζωάρια κατά τη διάρκεια της κατάψυξης.\nΤο κατεψυγμένο δείγμα μπορεί να διατηρηθεί για πολλά χρόνια και να χρησιμοποιηθεί σε μελλοντικές προσπάθειες εξωσωματικής.\nΗ κατάψυξη σπέρματος ενδείκνυται:\n- Σε άνδρες που έχουν ολιγοσπερμία ή που ίσως παρουσιάζουν διαφοροποίηση στις παραμέτρους του σπέρματος κατά τη διάρκεια του χρόνου\n- Σε περιπτώσεις όπου ο άνδρας πρόκειται να υποβληθεί σε χημειοθεραπεία ή ακτινοθεραπεία\n- Σε περιπτώσεις που ο άνδρας παρουσιάζει δυσκολία παραγωγής σπέρματος ή θα απουσιάζει την μέρα ωοληψίας\n- Σε προοδευτική πτώση της ποιότητας του σπέρματος


Αλειφέρη: "Γνωρίζω την αλήθεια και δεν θα λιποτακτίσω" - Messinia Live\n“ΔΕΝ ΕΧΟΥΜΕ ΠΛΗΡΟΦΟΡΗΣΗ ΓΙΑ ΤΟ ΠΟΡΙΣΜΑ” – ΣΤΟ ΣΤΟΧΑΣΤΡΟ ΤΗΣ Η ΑΝΤΩΝΙΑ ΜΠΟΥΖΑ\nΣυνέντευξη τύπου παραχώρησε σήμερα το μεσημέρι στο γραφείο της η Αντιπεριφερειάρχης Μεσσηνίας Ελένη Aλειφέρη, παρουσία των δύο δικηγόρων της Χρήστου Παναγιωτόπουλου και Παναγιώτη Μουργή, σχετικά με τα θέματα διοίκησης που έχουν προκύψει το τελευταίο διάστημα στην ΠΕ Μεσσηνίας αλλά και στο θέμα της αποκάλυψης του συστήματος παρακολούθησης που κατήγγειλε η ίδια πριν τρεις μήνες περίπου.\n“Γνωρίζω την αλήθεια και την πραγματικότητα”\nΗ Ελένη Αλειφέρη\nΟ Παν. Μουργής\nAΛΕΙΦΕΡΗ: “ΣΥΝΤΟΝΙΣΜΕΝΗ ΕΚΣΤΡΑΤΕΙΑ ΕΞΟΝΤΩΣΗΣ ΕΝΑΝΤΙΟΝ ΜΟΥ”\nΗ κυρία Αλειφέρη μεταξύ άλλων τόνισε ότι δεν σκοπεύει να παραιτηθεί από τη θέση της κάτι που θα το θεωρήσει λιποταξία και θα στείλει λάθος μήνυμα στην κοινωνία της Μεσσηνίας, αλλά θα μείνει εκπληρώνοντας τα καθήκοντά της ενώ παράλληλα θα αναμένει και το αποτέλεσμα του πορίσματος για τον κοριό, για το αποτέλεσμα του οποίου διατύπωσε και συγκεκριμένα ερωτήματα στην πλευρά της Περιφέρειας Πελοποννήσου.\nΣτο θέμα της διερεύνησης, η προανάκριση συνεχίζεται και η πλευρά της κ.Αλειφέρη θα καταθέσει σύντομα συγκεκριμένες αιτήσεις και οι έρευνες συνεχίζονται.\nΗ ΤΟΠΟΘΕΤΗΣΗ ΤΟΥ ΧΡΗΣΤΟΥ ΠΑΝΑΓΙΩΤΟΠΟΥΛΟΥ\nΗ ΤΟΠΟΘΕΤΗΣΗ ΤΟΥ ΠΑΝΑΓΙΩΤΗ ΜΟΥΡΓΗ\nRelated Items:TOP, ΑΝΤΙΠΕΡΙΦΕΡΕΙΑΡΧΗΣ ΜΕΣΣΗΝΙΑΣ, ΕΛΕΝΗ ΑΛΕΙΦΕΡΗ, ΠΑΝΑΓΙΩΤΗΣ ΜΟΥΡΓΗΣ, ΠΕ ΜΕΣΣΗΝΙΑΣ, ΠΕΤΡΟΣ ΤΑΤΟΥΛΗΣ, ΠΟΛΙΤΙΚΗ-ΚΥΡΙΟ, ΣΗΜΑΝΤΙΚΑ, ΧΡΗΣΤΟΣ ΠΑΝΑΓΙΩΤΟΠΟΥΛΟΣ\nCosta Navarino: Αυτό είναι το νέο υπόσκαφο Clubhouse!


ΜΗΤΡΟΠΟΛΙΤΗΣ ΠΕΙΡΑΙΩΣ ΣΕΡΑΦΕΙΜ: "ΟΧΙ ΣΤΗ ΔΙΚΤΑΤΟΡΙΑ ΤΟΥ ΔΙΕΘΝΟΥΣ ΣΙΩΝΙΣΜΟΥ"! - Κατοχικά Νεα\nHome » ΜΗΤΡΟΠΟΛΙΤΗΣ ΠΕΙΡΑΙΩΣ ΣΕΡΑΦΕΙΜ: «ΟΧΙ ΣΤΗ ΔΙΚΤΑΤΟΡΙΑ ΤΟΥ ΔΙΕΘΝΟΥΣ ΣΙΩΝΙΣΜΟΥ»!\nΜΗΤΡΟΠΟΛΙΤΗΣ ΠΕΙΡΑΙΩΣ ΣΕΡΑΦΕΙΜ: «ΟΧΙ ΣΤΗ ΔΙΚΤΑΤΟΡΙΑ ΤΟΥ ΔΙΕΘΝΟΥΣ ΣΙΩΝΙΣΜΟΥ»!\nΟ θαρραλέος Επίσκοπος καταφέρεται για μία ακόμα φορά εναντίον του Διεθνούς Σιωνισμού και της Παγκόσμιας Δικτατορίας που θέλει να επιβάλει, τονίζοντας πως απέναντι σε όλα αυτά οι απόγονοι των ηρώων του 1940 οφείλουν να πουν ένα βροντερό «ΟΧΙ»!


Άνεμος Αντίστασης: Λαφαζάνης: Εθνικό νόμισμα για 8 ριζοσπαστικές αλλαγές\nΛαφαζάνης: Εθνικό νόμισμα για 8 ριζοσπαστικές αλλαγές\nΟμιλία του Παν. Λαφαζάνη στην ΔΕΘ 2017.\nΟ Τσίπρας φιλοδοξεί να είναι ο Macron της ελληνικής αποικίας και έχει εξελιχθεί σεμητσοτακικότερο του Μητσοτάκη.\nΌσο η Ελλάδα θα βρίσκεται στο ευρώ δεν θα μπορέσει ποτέ να ξεφύγει από τηνκηδεμονία, την ύφεση και την στασιμότητα.\nΚυβέρνηση, τράπεζες και Τρόικα ετοιμάζουν ένα μεγάλο τσουνάμι ηλεκτρονικών πλειστηριασμών λαϊκής περιουσίας, αγροτικής ιδιοκτησίας και δεκάδες χιλιάδεςλουκέτα σε μικρομεσαίες επιχειρήσεις, με στόχο να μετριάσουν μια τέταρτη, εξίσου ληστρική και επώδυνη ανακεφαλαιοποίηση.\nΗ Τράπεζα της Ελλάδας, που θα περάσει υπό εθνικό έλεγχο και θα χαράσσει με κυβερνητική ευθύνη τη νομισματική πολιτική, θα βοηθήσει σε μια μεγάλη επενδυτικήχρηματοδότηση του δημοσίου και του ιδιωτικού τομέα μέσω των δημοσίων τραπεζών, με άκρως ευνοϊκούς όρους.\nΗ νέα μεγάλη ρευστότητα στην οικονομία θα υπακούει σε ένα σχεδιασμένο πρόγραμμααναμόρφωσης και αναβάθμισης του παραγωγικού χάρτη της χώρας με προτεραιότητα την ανασυγκρότηση και ενίσχυση του αγροτοκτηνοτροφικού τομέα, της βιομηχανίας, της ενέργειας, των τομέων νέας τεχνολογίας, των πιο παραγωγικών υπηρεσιών, του αγροτουρισμού και τη σύνδεση της τουριστικής ανάπτυξης με την εγχώρια παραγωγή , πρώτα απ’ όλα στην βιοτεχνία και τα είδη διατροφής.\nΣτο νέο κοινωνικό τοπίο που θέλουμε να διαμορφώσουμε θα βάλουμε τέλος στονμνημονιακό εργασιακό μεσαίωνα και θα επαναφέρουμε όλα ανεξαιρέτως τα δικαιώματα των εργαζομένων που αφαιρέθηκαν και είχαν κατακτηθεί με αγώνες και αίμα και πρώτα απ’ όλα θα επαναφέρουμε τη μεγάλη κατάκτηση των ελεύθερων συλλογικών διαπραγματεύσεων.\nΤαυτόχρονα, μια νέα λαϊκή κυβέρνηση θα υποστηρίξει το δημόσιοκοινωνικοασφαλιστικό σύστημα της χώρας, θα ανακόψει τον κατήφορο τωνσυντάξεων, θα στηρίξει τους απόμαχους της δουλειάς και θα ενισχύσει τις συντάξεις τους, ώστε σταδιακά να φτάσουν σε αξιοπρεπή επίπεδα μιας σύγχρονης διαβίωσης.\nΜια προοδευτική κυβέρνηση με την στήριξη του λαού και τους αγώνες των εργαζομένων, θα αυξήσει άμεσα τον κατώτατο μισθό, θα σταματήσει κάθε διάκρισησε νέους και μεγαλύτερους εργαζομένους, θα επαναφέρει σταδιακά τον κατώτατο μισθό στα προ κρίσης επίπεδα και την κατώτατη σύνταξη στα 15 χρόνια και στα 20 ημερομίσθια του ανειδίκευτου εργάτη.\nΠρώτο μέλημά μας ο τερματισμός των ιδιωτικοποιήσεων, η επαναφορά του εθνικού πλούτου στα χέρια του δημοσίου και η επαναφορά στο δημόσιο όλων, μία προς μία, των στρατηγικών επιχειρήσεων και υποδομών που ξεπουλήθηκαν, με ταυτόχρονοδικαστικό έλεγχο των εκποιήσεων και απόδοση ποινικών ευθυνών.\nΤο εθνικό νόμισμα από μόνο του δεν συνιστά πρόγραμμα ούτε αντιπροσωπεύει πολιτικό προσανατολισμό. Το πάντρεμα του εθνικού νομίσματος, όμως, με έναριζοσπαστικό μεταβατικό πρόγραμμα αναθεμελίωσης της πορείας της χώρας, σαν και αυτό που υποστηρίζει η ΛΑ.Ε, αποτελεί μια σαφή ανατρεπτική πολιτική και κοινωνική επιλογή.\nΠολύ περισσότερο που ευρωζώνη και ΕΕ δεν μεταρρυθμίζονται θετικά, παρά μόνοανατρέπονται.\nΗ ΛΑ.Ε δεν κρύβει, αντίθετα διακηρύσσει ότι στρατηγικός της στόχος είναι οσοσιαλισμός.\nΩς ΛΑ.Ε παλεύουμε άμεσα στην βάση του ριζοσπαστικού μας προγράμματος για τηνεπαναθεμελίωση της Ελλάδας. Για μια Ελλάδα κυρίαρχη και ανεξάρτητη. Για μια Ελλάδα χωρίς κηδεμονίες, χωρίς μνημόνια και λιτότητα. Για μια Ελλάδα έξω από την ευρωζώνη και την ΕΕ. Για Ελλάδα έξω από ιμπεριαλιστικές συμμαχίες, χωρίς ξένες βάσεις. Για μια Ελλάδα με νέο κοινωνικό, οικολογικό, εργασιακό και συμμετοχικό αναπτυξιακό οικονομικό πρότυπο. Για μια Ελλάδα δίκαιη με βαθιά συμμετοχική δημοκρατία και νέο Συνταγματικό χάρτη.\nΣε αυτήν τη βάση η ΛΑ.Ε υποστηρίζει θερμά την ανάπτυξη των εργατικών λαϊκώναγώνων ως το θεμέλιο κάθε ανατρεπτικής προοπτικής.\nΌπως υποστηρίζουμε την ανάγκη για κοινή δράση, συμπόρευση, συμπαράταξη καιενιαίο μέτωπο όλων, χωρίς εξαίρεση, των αριστερών, ριζοσπαστικών, πατριωτικών, δημοκρατικών αντιμνημονιακών δυνάμεων.


Η Επιτροπή στηρίζει τον ποιοτικό εθελοντισμό των νέων Ευρωπαίων | The Columnist\nΗ Επιτροπή στηρίζει τον ποιοτικό εθελοντισμό των νέων Ευρωπαίων\nΗ Κομισιόν, αναλαμβάνοντας μία από τις πρώτες απτές πρωτοβουλίες στο πλαίσιο του Ευρωπαϊκού Έτους Νεολαίας 2022, δημοσίευσε την πρότασή της ...\nΕυρωπαϊκή Επιτροπή, Ευρωπαϊκό Έτος Νεολαίας, Ευρωπαϊκό Σώμα Αλληλεγγύης, Ευρώπη, κοινωνία, Erasmus+, What's hot?\nΗ Κομισιόν, αναλαμβάνοντας μία από τις πρώτες απτές πρωτοβουλίες στο πλαίσιο του Ευρωπαϊκού Έτους Νεολαίας 2022, δημοσίευσε την πρότασή της για σύσταση του Συμβουλίου σχετικά με τον εθελοντισμό των νέων, με στόχο τη διευκόλυνση του διακρατικού εθελοντισμού των νέων στο πλαίσιο του Ευρωπαϊκού Σώματος Αλληλεγγύης ή άλλων προγραμμάτων σε εθνικό επίπεδο.\nΟ Αντιπρόεδρος για την Προώθηση του Ευρωπαϊκού Τρόπου Ζωής μας, κ. Μαργαρίτης Σχοινάς, δήλωσε σχετικά: «Από το 2017, δεκάδες χιλιάδες νέοι Ευρωπαίοι έχουν κάνει τη διαφορά συμμετέχοντας σε έργα εθελοντισμού και αλληλεγγύης του Ευρωπαϊκού Σώματος Αλληλεγγύης. Με τη σημερινή σύσταση, υποστηρίζουμε και διευκολύνουμε τον εθελοντισμό για τους νέους, έτσι ώστε πολύ περισσότεροι νέοι να μπορούν να διαδώσουν την αλληλεγγύη και την ελπίδα σε ολόκληρη την Ευρώπη και πέραν αυτής.»\nΑπό την άλλη, η Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας, κ. Μαρίγια Γκαμπριέλ, δήλωσε: «Ο εθελοντισμός γίνεται όλο και πιο δημοφιλής μεταξύ των νέων που επιθυμούν να συμμετάσχουν στην οικοδόμηση μιας καλύτερης Ευρώπης χωρίς αποκλεισμούς. Η νέα αυτή πρωτοβουλία αποσκοπεί στη βελτίωση της ποιότητας του εθελοντισμού τους και στην άρση των εναπομενόντων εμποδίων στη διασυνοριακή κινητικότητα. Θα συμβάλει στην ενίσχυση των ευκαιριών αλληλεγγύης για τους νέους κατά τη διάρκεια του Ευρωπαϊκού Έτους Νεολαίας 2022.»\n- να διασφαλίσουν ότι η πρόσβαση σε διακρατικές δραστηριότητες εθελοντισμού αποτελεί ρεαλιστική ευκαιρία για όλους τους νέους, συμπεριλαμβανομένων των νέων με λιγότερες ευκαιρίες\n- να εξετάσουν μέτρα που συμβάλλουν στην ανάπτυξη κατάλληλου και σαφούς νομοθετικού και εκτελεστικού πλαισίου για την υγεία, την ασφάλεια και την προστασία των συμμετεχόντων σε διακρατικές δραστηριότητες εθελοντισμού\n- να προωθήσουν υψηλό επίπεδο ποιότητας με τους εθνικούς διοργανωτές δραστηριοτήτων εθελοντισμού\n- να παράσχουν πληροφορίες και να ευαισθητοποιήσουν σχετικά με τα δικαιώματα των εθελοντών\n- να αυξήσουν την ευαισθητοποίηση σχετικά με τα οφέλη των διακρατικών δραστηριοτήτων εθελοντισμού, μέσω δραστηριοτήτων ενημέρωσης, καθοδήγησης και προβολής\n- να προωθήσουν τη συνεργασία σε εθνικό και ενωσιακό επίπεδο μεταξύ διοργανωτών που παρέχουν διακρατικές ευκαιρίες εθελοντισμού\n- να στηρίξουν τις εθελοντικές δραστηριότητες που συμβάλλουν ουσιαστικά στην αντιμετώπιση των προκλήσεων που σχετίζονται με το κλίμα και το περιβάλλον\n- να διερευνήσουν νέες τάσεις και εναλλακτικές διαστάσεις και μορφές εθελοντισμού, όπως ο ψηφιακός και ο διαγενεακός εθελοντισμός.\nΤαυτόχρονα, οι Βρυξέλλες δηλώνουν έτοιμες να στηρίξουν την εφαρμογή της σύστασης μέσω των μηχανισμών και εργαλείων συνεργασίας της στρατηγικής της ΕΕ για τη νεολαία και των προγραμμάτων της ΕΕ για τη νεολαία, όπως το Erasmus+και το Ευρωπαϊκό Σώμα Αλληλεγγύης.\nΠαράλληλα, η Επιτροπή θα διευκολύνει την αμοιβαία μάθηση και τις ανταλλαγές μεταξύ των κρατών μελών και των συναφών εταίρων, αναπτύσσοντας βέλτιστες πρακτικές στον ψηφιακό και διαγενεακό εθελοντισμό, και προωθώντας ευκαιρίες εθελοντισμού μέσω της Ευρωπαϊκής Δικτυακής Πύλης της Νεολαίας, καθώς και ενημερώνοντας σχετικά με αυτές. Θα αναπτύξει επίσης περαιτέρω και θα προωθήσει τα υφιστάμενα εργαλεία επικύρωσης της ΕΕ για τα μαθησιακά αποτελέσματα της μη τυπικής και της άτυπης μάθησης (Europass, Youthpass), και θα στηρίξει την έρευνα και τη συλλογή δεδομένων σχετικά με τον μακροπρόθεσμο αντίκτυπο του εθελοντισμού.\nΣτη συνέχεια, η Επιτροπή σκοπεύει να καλέσει τα κράτη μέλη να εγκρίνουν χωρίς καθυστέρηση τη σημερινή πρόταση σχετικά με τον διεθνή εθελοντισμό των νέων και τις δράσεις αλληλεγγύης. Δεσμεύεται να υποβάλει έκθεση σχετικά με τη χρήση της σύστασης στο πλαίσιο των εργασιών για την εφαρμογή της στρατηγικής της ΕΕ για τη νεολαία και του στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης, με στόχο τον Ευρωπαϊκό Χώρο Εκπαίδευσης και πέραν αυτού.\nWhat's hot? 5477691622645506509